Wajib Kenal 7 Serangan Kulat Pada Rumput. Terdapat pelbagai punca dan tanda rumput di laman telah diserang kulat. Antaranya rumput kelihatan keperang-perangan seakan-akan hampir mati, warna yang tidak sekata dan sebagainya. Apabila ia mula menyerang di laman, masalah kulat ini tidak mudah untuk dirawat. Namun dengan amalan penjagaan rumput yang betul, perkara tersebut dapat dielak dan boleh dirawat dengan mudah pada peringkat awal.

Punca serangan kulat menyerang rumput di halaman

Secara semula jadinya kawasan yang berumput akan menjadi tempat habitat kegemaran beberapa jenis fungus dan spora. Namun, kondisi dan tekanan persekitaran akan menyebabkan fungus dan spora tersebut bertukar menjadi ancaman kepada rumput di laman. Antara punca utama yang boleh mengundang penyakit kulat:

Jenis-jenis penyakit kulat yang sering menyerang rumput di laman

Terdapat beberapa jenis kulat yang akan memberi impak buruk terhadap rumput di laman. Ia amat mudah dikenal pasti kerana ia menyerang pada waktu dan jenis rumput yang tertentu. Sebelum rawatan kulat dilakukan, beberapa perkara perlu dikenal pasti antaranya kadar pengamatan cuaca, punca dan jenis kulat yang menyerang. Setiap jenis kulat memerlukan rawatan yang berbeza. Jika jenis kulat dapat dikenal pasti lebih awal, ia akan memudahkan proses rawatan.

Simptom:

Pencegahan dan kawalan

Simptom:

Pencegahan dan kawalan:

Simptom:

Pencegahan dan kawalan (serangann kulat pada rumput)

Simptom:

Pencegahan dan kawalan

serangan kulat pada rumput

Simptom:

Pencegahan dan kawalan:

serangan kulat pada rumput

Punca dan simptom :

Pencegahan dan kawalan:

serangan kulat pada rumput

Punca dan simptom:

Pencegahan dan kawalan:

Photo Synthetic Bacteria (PSB) berfungsi menyuburkan tanah dan pokok. Selain itu juga, ia digunakan sebagai baja penggalak bunga dan merawat air di dalam kolam atau aquarium. Baru-baru ini, Aepang Farmville berkongsi resepi mudah untuk menghasilkan PSB.

Resipi:
3 biji telur(hancurkan skali dgn kulit telur)
2 sudu ajinomoto
1 sudu belacan
3 sudu sos ikan
5 liter air tanpa klorin

(boleh tadah air paip dan simpan semalaman sblm guna/air mineral/air telaga/air sungai/air terjun dari 7 gunung)
Untuk sukatan tu boleh letak lebih, takde masalah. Kita nk buat baja organik, bukan nak buat adunan kek.

Masukkan semua bahan tersebut ke dalam botol air 5 liter dan goncang. Jemur tengah panas. Jemur selama sebulan atau sehingga telah bertukar warna menjadi “crimson red”.

Buka sedikit penutup supaya ada pengudaraan ketika proses penghasilan bakteria.
Nk cepat sikit, tambah pati PSB(jika ada). Proses akan jadi lebih cepat, dlm 2 minggu dh boleh guna.

Nnti dh jadi, guna 5ml pati PSB dengan 1 liter air tanpa klorin. Kemudian spray pada medium dan bawah daun. Selamat mencoba dan moga berjaya.

Berkunjung ke sebuah kediaman pencinta cycas nun jauh ke utara, menemukan penulis dengan pemilik kediaman yang gemarkan sesuatu yang eksotik menjadi latar kediamannya. Rumah teres lot tepi ini sememangnya terkenal di kalangan penduduk setempat kerana rupa bentuk landskapnya yang tampil berbeza di kejiranan tersebut. Mempunyai jiwa yang suka pada haiwan dan tumbuh-tumbuhan eksotik sejak dari kecil lagi, pemilik iaitu Mohd Anuar membawa penulis mengenali dengan lebih dekat akan minat dan kecintaannya pada spesies cycas.

“Kalau dilihat pada minat saya, sememangnya sesuatu yang eksotik menjadi perhatian saya sepanjang mula membina taman di kediaman ini sejak 12 tahun lalu. Jika dahulu orkid, fern dan pokok hutan menjadi keutamaan koleksi peribadi tetapi sejak Januari 2015 saya mula beralih arah kepada pokok cycas,” terang pemilik membuka bicara pertemuan kami.

Pemilik sememangnya berazam ingin mempunyai laman berkonsepkan cycas dan cycad yang jarang dimiliki oleh pemilik taman yang lain. Ia umpama satu kepuasan diri apabila berjaya mengumpulkan pelbagai spesies cycas dari serata dunia. Malah setakat ini kebanyakan cycas yang dimiliki ada dibeli di Thailand, China dan India. Paling menarik perhatian penulis apabila minat dan kesungguhan pemilik direalisasikan sehingga menjadi kenyataan. Bermula dari zero, pemilik melakukan pencarian di laman web sehingga bertemu dengan supplier cycas ini. Dari situ bermulalah rutin mendapatkan pelbagai spesies cycas yang tidak terdapat di Malaysia. Memandangkan kos dan harga yang mahal, pemilik bermula dengan mendapatkan anak pokok bersaiz ibu jari sebelum menanam dan membelanya di dalam pasu.

“Kecantikan dan keistimewaan cycas ialah terletak pada ubi dan juga silara daunnya. Bilah-bilah daun yang menarik ini dan juga kepelbagaian warnanya menarik perhatian saya. Tidak ramai yang tahu cycas sebenarnya mempunyai daun berwarna merah, biru, kuning dan coklat tetapi ia sukar didapati. Biasanya yang paling popular adalah spesies berdaun hijau. Saya mempunyai koleksi cycas yang pelbagai warna ini yang kebiasaannya akan menyerlah apabila ia mencecah umur yang bersesuaian,” tambah pemilik lagi.

Pemilik juga memaklumkan kepada penulis, cycas ini begitu sukar untuk didapati di nurseri kecuali untuk spesies yang common seperti Cycas revoluta. Malah ramai juga sahabat-sahabat di alam maya yang membeli anak pokok dari pemilik. Bermula dengan minat untuk diri sendiri kini minat tersebut pemilik kembangkan menjadi perniagaan sampingan.

“Saya akui sebagai peminat cycas, saya juga pada mulanya begitu sukar untuk mendapatkan pelbagai spesies yang saya temui di internet, di nurseri-nurseri di seluruh Malaysia. Harganya yang mahal serta kesukaran mendapatkan benih tersebut membuatkan ia tidak menjadi spesies pilihan di nurseri. Sebab itu saya berusaha mencari pembekal cycas ini di Thailand dan berjaya memesannya. Pada mulanya saya hanya berkongsi gambar di grup Facebook, tidak sangka pula ramai sebenarnya peminat cycas ini dan mereka berminat membeli anak benih ini dari saya,” tambah pemilik lagi tentang hobi suka-sukanya yang turut mendapat sambutan rakan-rakan yang mempunyai minat yang sama.

Pemilik juga menyatakan selain daripada keunikan spesies cycas ini, salah satu ciri lain yang membuatkan dirinya terpaut adalah tumbuhan ini mudah jaga. Walaupun pertumbuhannya lambat dan mengambil masa berbelas tahun untuk membesar, penjagaannya tidak terlalu cerewet. Siraman pokok pula hanya dua kali seminggu kerana cycas sukakan medium tanah kering dan cuaca panas. Oleh itu pastikan lokasi tumbuhan tersebut mendapat cahaya matahari yang cukup.

Bagaikan satu fenomena baru serta pengalaman yang sangat menarik buat peminat-peminat rose di Malaysia. Kini menanam rose bukanlah sesukar dulu lagi sekiranya kena dengan cara, kaedah dan juga penggunaan media yang tepat bagi menggalakkan pertumbuhan pokok yang sihat dan subur. Ikuti cara serta tips mudah menanam rose terutamanya English Rose atau rose dari baka-baka luar negara mengikut gaya dan kaedah Taman Rose Addarosa Puncak Alam. Pokok akan hidup subur, berbunga lebat, saiz bunga yang lebih besar seakan berada di cuaca tempat asalnya.

CARA MUDAH TANAM ENGLISH ROSE

Langkah pertama buangkan medium asal dari poly beg. Merujuk kepada gambar contoh pembekal menggunakan sekam padi sebagai medium asas. Buang medium lama tersebut sehingga nampak urat akar atau lebih atau ikuti seperti gambar contoh.

Merujuk kepada kondisi akar pada pokok ini, pokok ini dikatakan sangat sihat kerana berakar putih. Sekiranya terdapat medium lama yg telah keras, ketuk secara perlahan dan pastikan ia terlerai.

Setelah medium lama dibuang, kemuadiannya spray akar tersebut dengan bancuhan racun kawalan serangga dan kulat supaya akar akan bertambah sihat.

Kemudian langkah seterusnya adalah penyediaan medium untuk proses menanam rose. Sediakan bahan utama iaitu tanah khas ros dan juga pati nutrien ibu medium sebagai bahan asas untuk penyediaan medium rose anda. Nisbah yang digunakan adalah 1 paket pati nutrien digaul bersama  2 kg tanah khas rose atau tanah 6 in 1. Gaulkan rata sehingga sebati.

Seterusnya sediakan pasu yang sesuai. Awal memasu tidak perlulah pasu yang terlalu besar. Kaedah ini supaya pokok akan mendapat nutrien yang secukupnya dan mempercepatkan proses tumbesaran pokok selain mengurangkan masalah kanker. Pastikan lubang tidak ditutup bagi melancarkan pengaliran air yg baik. Kemudian letakkan satu lapisan aduan medium di pasu.

Masukkan pokok yang telah dibuang 85-90% medium lama. Selerakkan akar secara mengembang supaya akar bebas dan mudah menerima serta mecari makanan atau nutrien.

Langkah seterusnya, tambahkan satu lapisan lapisan adunan medium pada permukaan akar pokok. Kemudian tekan keliling pasu tersebut, supaya medium terus dapat mencengkam akar dengan baik dan kemas. kemudian tambahkan atau habiskan adunan medium tadi.

Gunakan buloh sebagai penyokong pokok supaya pokok tidak goyang dan terus stabil. Sedikit info dalam proses ini iaitu apabila pokok yang tidak stabil kedudukannya akan melambatkan proses penstabilan kerana menyebabkan pokok bergerak-gerak dan menyebabkan akar turut terganggu kerana tidak memegang tanah dengan kemas. Ini baru dikatakan akar goyang. Kesan biasanya pokok akan layu dalam tempoh yang lama selepas dipasukan dan sekiranya berterusan ada kemungkinan terus mengering.

Seterusnya, lakukan sedikit cantasan dimana buang daun-daun yang tidak sihat, daun atau pucuk kering, putik baru yang tidak stabil serta blind shoot supaya mempercepatkan proses pengeluaran tunas baru.

Kemudian tanamkan segenggam baja Addarosa disekeliling pokok bagi mempercepatkan proses tumbesaran pokok. Caranya korek sedikit permukaan tanah kemudiannya kambus semula. Setelah selesai, siram pokok sehingga lenjun dan pastikan air membasahi keseluruhan pokok dan tanah. Selepas 5 minit disiram, sembur bancuhan kawalan perosak.

Akhir sekali, pokok yang telah siap dipasukan tadi diletakkan di bawah bumbung atau ditempat teduh selama 3-7 hari sehingga pokok nampak segar semula.

Langkah terakhir, petang kesokannya buat semburan Vitamin Booster bada keseluruhan pokok termasuk daun dan dahan bagi mempercepatkan serta menggalakkan proses tunas baru. Untuk langkah penjagaan seterusnya, pastikan pokok anda dibaja, diberi vitamin booster dan formula kawalan tiga serangkai 3A Addarosa untuk pokok yang lebih sihat, subur, galak berbunga dan merimbun.

Selamat Mencuba!!!!


IPC Kini Berwajah Baru, Lebih Banyak Tarikan Istimewa

IPC Shopping Centre Bukan Sekadar Berwajah Baru Malah Menawarkan Lebih Banyak Lagi Kemudahan
Menjanjikan pengalaman membeli belah yang lebih ceria dan mesra untuk seisi keluarga serta masyarakat

Baru-baru ini  IPC Shopping Centre dengan bangganya mengumumkan penjenamaan semula pusat membeli belah yang baru sahaja selesai dinaik taraf sepenuhnya itu. Pembangunan semula pusat membeli belah ini dapat dilihat pada ruang fizikal dan jenama keseluruhannya yang direka bentuk bagi mewujudkan suasana membeli belah yang lebih ceria, berinspirasi dan menggembirakan untuk semua pengunjung. Ia merupakan kemuncak bagi sebuah projek berwawasan tinggi, menjadikannya sebagai projek pembangunan semula pusat membeli belah yang terbesar di rantau ini dengan pelaburan berjumlah RM200 juta bagi menukar wajah infrastruktur komuniti dan rupa bentuk lanskap di dalam dan sekitar pusat berkenaan.

Pusat Membeli Belah Yang Unik dan Berlainan
Melihat kepada keperluan pengunjung serta komuniti yang sentiasa berubah-ubah, IPC memperkenal konsep ‘So Much More’ yang membawa maksud ia bukan sekadar destinasi membeli belah malah sebaliknya ia menawarkan suatu pengalaman yang lebih daripada itu. Pusat membeli belah terunggul yang terletak di tengah-tengah Mutiara Damansara ini telah direka secara terperinci dengan memberi penelitian terhadap pengalaman membeli belah menerusi reka bentuk ruang, penyusunan semula reka bentuk dalaman serta kemudahan yang mesra keluarga.

Pengarah Pusat Membeli Belah IKEA Asia Tenggara, Thomas Malmberg menjelaskan, “Pasaran pengguna kini sentiasa berubah. Dalam persekitaran persaingan perniagaan yang sengit ini, kami memahami keperluan untuk meningkatkan pengalaman pelanggan agar dapat kekal relevan dan sentiasa berada di depan. Oleh itu, kami sentiasa berusaha dan mendengar segala keluh kesah, kebimbangan serta kehendak dan keperluan masyarakat di sekeliling kami. Pembangunan semula ini adalah untuk mereka, dan ia turut memberi peluang terbaik bagi membina hubungan yang lebih erat dengan rakan kongsi serta penyewa-penyewa yang baru dan sedia ada. Kami bersama-sama dengan jiran-jiran kami seperti The Curve, eCurve dan IKEA akan mengukuhkan lagi kedudukan Pusat Perniagaan Mutiara Damansara sebagai destinasi utama untuk keluarga serta teman-teman berkumpul, membeli belah, dan menjamu selera.”

Lebih Banyak Pilihan Untuk Membeli Belah dan Menjamu Selera
Pengunjung kini boleh memilih untuk membeli belah atau menjamu selera di antara 145 kedai yang ada. Ini termasuk kedai-kedai gaya hidup, fesyen serta kecantikan dan kedai-kedai makanan dan minuman berkonsep terkini yang serba baru dan diperluaskan. Pusat membeli belah ini menyaksikan 46% daripada penyewa asal kembali berniaga di sini seperti Harvey Norman, Popular Bookstore, Padini, Brands Outlet, Spotlight dan Ace Hardware. Penyewa baru termasuklah Ben’s Independent Grocer (B.I.G.), Family Mart, IKEA Café, Watsons, Cotton On, LC Waikiki dan juga kedai utama Skechers yang terbesar di Asia Tengara.

Untuk makanan dan minuman pula, IPC Shopping Centre kini menawarkan lebih banyak pilihan untuk pengunjung menjamu selera. Pengunjung boleh memilih sama ada menikmati makanan di tempat makan alfresco atau di ‘Foodland’, medan seleranya yang telah dinaik taraf. Antara restoran yang baru termasuklah Hana Japanese Dining, Paradise Dynasty, Suki-Ya, Ichiban Ramen dan Magnum Café. Para pengunjung juga pasti akan teruja melihat kepulangan restoran tempatan kegemaran mereka seperti Kluang Station, Uncle Lim, Absolute Thai, Noodle Shack, Nando’s, Starbucks dan Dome.

Kemudahan Baru dan Dinaik Taraf
IPC Shopping Centre turut percaya bahawa kenangan manis dan positif boleh tercipta saat pembeli-belah menjejakkan kaki ke kompleks beli-belah tersebut. Oleh itu, IPC Shopping Centre telah memberi penelitian terhadap perkara-perkara kecil yang diperlukan untuk mencipta pengalaman membeli belah yang terbaik seperti keselamatan, aksesibiliti, selesa dan menyenangkan. Selain itu, pembangunan semula yang dilakukan turut melibatkan sistem parkir terarah, penambahan tempat duduk dan kemudahan-kemudahan mesra keluarga seperti pintu masuk kanak-kanak, menaik taraf ruang keluarga dan ‘Funland’, sebuah taman permainan khas untuk si kecil.

Colony meraikan pembukaan rangkaian kelima yang ulungnya di Colony @ Star Boulevard KLCC di Jalan Yap Kwan Seng. Ruang kerja bersama menakjubkan dengan keluasan 35 ribu kaki persegi ini juga disertakan dengan ballroom mewah dan taman rooftop yang subur, melambangkan kemegahan dan komitmen pihak pengurusan dalam menjamin pengalaman kerja bersama di Colonya dalah yang terbaik boleh anda dapati.

Sejak pelancaran ruang pertamanya pada 2017, Colony sememangnya amat komited dalam menyediakan ruang kerja kelas pertama yang elegan dan memenuhi keperluan pelanggan.

Ruang bekerja baharu tersebut yang bernilai USD1.5 telah menawarkan sesuatu yang luar dari norma kebanyakan ruang kerja bersama yang lain.Memulakan debutnya sebagai destinasi untuk majlis keramaian di kawasan rooftop indah, dipenuhi kehijauan bersama pengalaman makan bak restoran 5 bintang.

Merangkumi 2 tingkat, Colony @ Star Boulevard KLCC merupakan gabungan kreatif rekabentuk modern urban loft dengan gaya eklektik bohemian dilihat melalui mata pemenang anugerah pereka dalaman mewah yang berpangkal di London, Hoe & Yin Design Studio.

Selain ruang kerja bersama, Colony juga berjaya membezakan dirinya sebagai destinasi yang lengka, merangkumi ruang acara yang unik. Berikutan kejayaan lokasi sebelum ini, ruang unggul ini muncul buat pertama kali dengan ruang acara eksklusif di Kuala Lumpur dengan hampir 10,000 kaki persegi ruang majlis yang terbentang luas di seluruh bilik tarian dan 2 taman atas bumbung. Dewan canggih merangkumi lebih daripada 4,000 kaki persegi dengan reka bentuk siling yang tinggi dan candelier mewah amat sesuai untuk acara-acara berprestij dan elegan.

Tidak dinafikan, ada segelintir kalangan masyarakat kita yang sanggup mencatu perbelanjaan makanan harian atau erti kata lainnya ‘mengikat perut’ demi mahu memiliki sebuah kediaman yang cantik dan mewah.

Tetapi tahukah anda, apakah kesan serta keburukan yang bakal dihadapi sekiranya anda melakukan tindakan sedemikian yang mungkin boleh memberikan kesan buruk kepada seluruh ahli keluarga selain diri anda sendiri?

Jadi, dalam episod Tour Impiana Sembang Dekor bersama Bank Islam kali ini telah mengupas serta membincangkan topik hangat berkenaan yang bertajuk ‘Ikat Perut Kerana Obses Nak Rumah Cantik’ bersama para penonton.

Menerusi perkongsian bersama hos dan editor IMPIANA, Mariam Shukor telah membincangkan topik tersebut bersama panel tetamu jemputan istimewa iaitu Encik Asrul Khairi Kamaruddin yang merupakan seorang arkitek daripada syarikat swasta tempatan.

Ketika sesi temu bual berlangsung, Encik Asrul berpendapat tingkah laku ‘mengikat perut’ demi mahu memiliki sebuah rumah yang cantik seperti ini dalam konteks umum adalah bukan satu keperluan sangat penting.

“Pada pendapat saya, tak perlu pun untuk ‘berikat perut’ demi mahu memiliki sebuah rumah yang cantik. Tetapi tidak dinafikan, setiap orang mempunyai citarasa yang tinggi dan ingin memiliki sebuah kediaman yang cantik.

“Jika kita bercakap tentang perkara keinginan untuk memiliki sebuah rumah yang cantik ada pelbagai cara yang boleh dilakukan supaya hasrat anda itu tercapai. Contoh apa yang boleh anda lakukan adalah tidak menggunakan khidmat pereka hiasan dalaman untuk rumah anda.

“Untuk maklumat anda, dari segi sudut untuk penambah baik rumah ni ada dua konsep iaitu pertama ‘Soft Furnishing’ yang mana terlibat dengan pemilihan perabot untuk dalaman rumah manakala yang kedua pula adalah ‘Hardworks’ yang melibatkan pengubahusaian seluruh rumah.

“Tentang soal pemilihan perabot dalaman rumah ini, saya rasa anda boleh melakukan secara sendiri mengikut citarasa anda tanpa memerlukan khidmat nasihat arkitek mahu pun pereka hiasan dalaman.

“Ini kerana sumber idea inspirasi dan pelbagai maklumat anda boleh cari di internet, majalah dan sebagainya,” jelasnya.

Konklusinya, adakah anda sanggup untuk mencatu makanan harian anda serta ‘mengikat perut’ semata-mata demi mahu memiliki sebuah rumah yang cantik? Ketahui kesemua kupasan topik perbincangan ini dengan menonton episod penuh Tour Impiana Sembang Dekor bersama Bank Islam dibawah;

Kepada anda semua, jangan lepaskan peluang keemasan merebut pelbagai hadiah menarik dengan menonton, ‘like’ dan ‘share’ Tour Impian Sembang Dekor bersama Bank Islam sekarang!

Hotel De Art yang cukup terkenal dengan keunikan rekabentuk biliknya yang mempunyai pelbagai tema sekali lagi mengorak langkah dengan merangkul anugerah emas bagi kategori Creative & Innovative Boutique Hotel. Anugerah tersebut disampaikan dalam satu acara gilang gemilang anjuran Malaysia Tourism Council Gold Award 2018 semalam. Majlis yang berlangsung di Palace Of The Golden Horses, Seri Kembangan telah dirasmikan oleh Timbalan Perdana Menteri Malaysia, Datuk Seri Wan Azizah.

Pengasas dan juga CEO Hotel De Art Sdn Bhd, Jenny Liow menerima anugerah yang disampaikan oleh Dato’ Dr.Ammar A.Ghafar, Pengarah Tourism Malaysia. Pernah merangkul anugerah Selangor Excellence Bussiness Award 2017, Jenny Liow berkata pencapaian kali ini memberi semangat baginya meluaskan lagi sektor perhotelan berkonsepkan butik di mata dunia.

Hotel De Art yang mula beroperasi awal tahun 2010 milih Seksyen 7, Shah alam sebagai lokasi pertamanya dan kini berdiri megah dan terus berkembang sehingga menpunyai lima cawangan secara keseluruhan di sekitar Lembah Klang. Perancangan dalam masa terdekat, Hotel De Art bakal menambah rangkaian hotelnya. Dengan menampilkan konsep yang berbeza melalui paparan dekorasi atau tema bilik yang tersendiri setiap satunya, Hotel De Art adalah antara pelapis awal yang mengetengahkan konsep butik yang sesuai bagi pelbagai lapisan masyarakat.


Sistem Penulenan Air Wajib Ada, Setiap Rumah

Jika bertandang kerumah orang masa kini pastinya kelihatan setiap rumah wajib ada sistem penulenan air langsung yang cukup memudahkan kerja didapur malahan mendapat hasil air yang lebih baik dan selamat untuk di minum. Dalam keghairahan memiliki sistem penulenan air ini, ada segelintir pemilik kediaman tidak dapat menerima reka bentuk sedia ada, bagi mereka keluasan ruang dapur di rumah mereka agak terhad membuatkan saiz yang besar ini tidak sesuai berada di dapur milik peribadi mereka.

Kini Coway, lebih prihatin dengan pemilik masa kini yang mempunyai kediaman kompak dan bersaiz sederhana. Reka bentuk yang lebih sleek membuatkan semua jenis kediaman mengidamkan saiz sistem penulinan air kali ini. Coway Malaysia memperkenalkan model penulen air terbarunya, Coway Kecil untuk pasaran Malaysia – di mana ruang kediaman kini semakin premium. Kecil tapi bijak seperti Sang Kancil yang terkenal di Malaysia, penulen air ini yang menampilkan teknologi penapisan langsung dengan reka bentuk minimalis akan sedia ada mulai akhir bulan Julai 2020.

Dinamakan dengan tepat, Kecil menunjukkan bahawa perkara-perkara hebat ternyata datang dalam pakej yang kecil. Elemen-elemen keunikannya dapat diringkaskan sebagai “7-1-0”:

Didapati dalam warna kuning sago (sago beige), ia direka khas untuk pemilik rumah yang arif dengan keperluan penjimatan ruang dan minimalis.

“Penulen air Coway Kecil membawakan air bersih yang mengubah kehidupan, khusus buat keluarga urban di Malaysia,” kata Pengarah Urusan Coway Malaysia Kyle Choi Ki Ryong pada majlis pelancaran maya khas yang diadakan di Pusat Pameran dan Perdagangan Antarabangsa Malaysia (MITEC). Majlis pelancaran tersebut menampilkan Anslem Roy, salah seorang pakar ilusi terkemuka di Malaysia, yang mempersembahkan penulen air Coway Kecil secara magis di atas pentas yang nyata mengujakan penonton!

Penulen air yang langsing serta praktikal ini menawarkan kemungkinan tiada batasan untuk “Mengubah Kehidupan Anda” – dari minuman sejuk yang menyegarkan kepada semangkuk mi yang panas untuk dinikmati dengan orang tersayang dalam sekelip mata. Coway Kecil sangat bersesuaian untuk gaya hidup kosmopolitan.

“Dengan sebilangan besar kediaman hari ini dengan ukuran purata 1.000 kaki persegi, serta pemilik rumah moden yang cenderung untuk memilih perkakas yang kompak berbanding yang besar, kami yakin Kecil akan menjadi rebutan di kalangan isi rumah urban di Malaysia,” katanya, sambil menambah bahawa ia boleh dipasang di setiap celah dan sudut dapur mahupun di ruang makan.

Ciri utama Coway Kecil adalah sistem penulenan air langsung, serta reka bentuknya yang langsing dan menawan. Coway baru-baru ini memenangi anugerah Platinum di bawah kategori penulen air untuk Reader’s Digest Trusted Brand 2020, untuk 6 tahun berturut-turut.

“Kami komited untuk memastikan semua orang dapat menikmati air bersih tanpa kekotoran untuk menjaga kesihatan dan kebahagiaan mereka. Keunikan Kecil adalah panel digitalnya yang memberikan pengalaman pengekstrakan air dengan satu sentuhan yang mudah dengan navigasi intuitif, menawarkan pelbagai tetapan suhu air untuk memenuhi pelbagai keperluan isi rumah Malaysia. Ini membolehkan pengguna mendapatkan akses kepada air yang sejuk, panas mahupun suhu bilik dengan mudah,” tambah Choi.

Untuk mengoptimumkan tahap kebersihan, penulen air Kecil mempunyai penutup tap lutsinar yang mudah dicabut untuk dibersihkan. Ini juga membolehkan pengguna melihat kotoran yang mungkin terkumpul di permukaannya.

Penulen air Coway Kecil akan tersedia untuk disewa dengan kadar sewa bulanan hanya serendah RM99 atau boleh dibeli dengan harga RM 3,590.

Coway kekal sebagai nama yang terulung dalam reka bentuk produk inovatif sebagai The Life Care Company. Untuk maklumat lebih lanjut mengenai Penulen Air Coway, sila layari https://www.coway.com.my/products/water-purifier

Satu sesi perkongsian di antara Young Living iaitu jenama terkenal minyak aromaterapi bersama media telah berlangsung dengan jayanya. Duta Young Living iaitu Dr Lindsey Elmore menunjukkan cara-cara DIY bagaimana menggunakan produk essential oil ini dengan efektif dalam kehidupan harian. Turut dikongsi oleh beliau ialah beberapa maklumat menarik tentang produk Young Living.

Aroma Individu yang Universal

Aroma memberikan kesan yang besar kepada kita. Ia merupakan ciri semula jadi manusia! Dengan hanya sedikit aroma yang nostalgia akan membawa anda ke zaman yang silam. Atau bau kopi yang dibakar pada waktu pagi akan menyegarkan anda walaupun anda bukan peminum kopi. Sama ada kita sedar atau tidak, aroma yang biasa dalam kehidupan seharian boleh memberi kesan kepada perasaan kita.

Aroma selalunya memberi impak yang universal kepada manusia, namun penghargaan dan penggunaan wangian adalah bersifat peribadi dan berdasarkan kegemaran individu. Wangian yang anda amat gemari dan selalu anda gunakan pada tubuh mungkin tidak digemari oleh orang lain. Oleh yang demikian, dunia aroma mungkin melibatkan penemuan diri sebenar seseorang kerana ia melibatkan pencarian apa yang benar-benar sesuai untuk anda – aroma peribadi anda.

Penjagaan Diri Berasaskan Minyak Pati

Penggunaan minyak pati sebagai wangian semula jadi bukan sahaja tentang menjaga kesejahteraan diri sendiri dengan mengelakkan penggunaan wangian sintetik yang dibuat oleh manusia. Ia adalah peluang untuk membawakan ciri peribadi dan menghasilkan aroma diri anda yang mencerminkan siapakah anda yang sebenarnya. Seperti penjagaan diri, penggunaan minyak pati bukan bersifat ‘satu penyelesaian untuk semua’. Oleh sebab setiap manusia itu tidak sama, maka anda sahaja yang tahu tentang keinginan dan keperluan diri sendiri.

Dalam penerokaan untuk mengetahui tentang diri dan keperluan sendiri, sama ada secara fizikal, mental atau emosi, haruman memainkan peranan penting dalam proses ini. Minyak pati yang bermutu mengandungi aroma semula jadi bukan buatan daripada patinya yang memberikan manfaat dalam segala aspek selain kepuasan olfaktori. Memandangkan bilangan individu yang ramai dengan keperluan serta pilihan yang berbeza, Young Living, peneraju pasaran minyak pati, menawarkan lebih 80 jenis minyak pati tunggal yang tidak digabungkan untuk dipilih. Bilangan ini tidak termasuk campuran dan produk minyak pati mereka yang lain.

Apakah Aroma Anda?

Aroma Floral mendapat penerimaan yang tinggi kerana ia biasa digunakan dalam barangan penjagaan diri dan rumah. Bagi mereka yang sukakan haruman bunga, minyak pati Lavender, Geranium dan Ylang Ylang adalah antara beberapa pilihan yang disediakan. Haruman bunga sangat sesuai untuk berehat dan bersantai selepas seharian penat bekerja. Aroma ini juga sesuai untuk membantu menyegarkan hari (atau malam) para ibu. Namun jangan lupa. Wangian bunga juga boleh memberi kesan yang mengasyikkan – menjadikannya sesuai untuk suasana romantis atau yang menggembirakan!

Istilah ‘aroma kayu-kayuan’ sahaja sudah cukup untuk membayangkan imej hutan; maka tiada cara lain untuk menerangkan dari mana datangnya minyak pati woodsy. Dengan sumber yang diperoleh daripada pokok-pokok Cedarwood, Idaho Balsam Fir dan Northern Light Black Spruce, minyak pati ini memberikan perasaan kestabilan dan keyakinan. Aroma kayu-kayuan memberikan kesan ketenangan yang boleh digunakan pada saat-saat yang penuh tekanan dalam gaya hidup yang sibuk. Untuk waktu pagi yang seseorang berasa kurang bersemangat, aroma ini berupaya memperkasakan mental dan emosi bagi membantu anda menghadapi hari yang mencabar.

Aroma sitrus mungkin menjadi asas kepada wangian musim bunga dan musim panas, tetapi aroma yang menyegarkan ini sebenarnya tidak lapuk dek hujan. Tidak seperti aroma bunga-bungaan dan kayu-kayuan, aroma sitrus digemari oleh kedua-dua kaum lelaki dan wanita kerana bau yang menyegarkan. Minyak pati Lemon, Orange dan Citrus Fresh adalah antara contoh haruman yang sesuai untuk menyejukkan dan menyegarkan hari anda yang agak perlahan. Bagi mereka yang memilih aroma yang bersemangat boleh menggunakan haruman ini untuk kesan yang menyegarkan!

Aroma pudina memberi kesan menyegarkan seperti aroma sitrus dan bukan sahaja membantu memberi tenaga tetapi juga dapat menaikkan semangat. Aroma ini memberikan rasa kebebasan kerana ia memberikan gambaran kawasan luar yang luas tanpa sebarang sekatan. Minyak pati seperti Peppermint, Eucalyptus Radiata dan Spearmint adalah antara beberapa pilihan untuk individu yang inginkan kebebasan dan ruang yang luas untuk bergerak.

Berdasarkan personaliti, pilihan malah keperluan seseorang, empat jenis aroma ini boleh dipakai begitu sahaja. Bagi mereka yang lebih berani, aroma ini boleh dicampurkan dengan jenis di dalam atau di luar kumpulan masing-masing untuk haruman yang tersendiri!

Mencipta sendiri aroma adalah sesuatu yang sangat peribadi. Mengetahui campuran aroma peribadi yang anda gunakan setiap hari bukan sahaja menyeronokkan malah memberi kepuasan apabila mengetahui anda boleh mencipta dan menghasilkan campuran aroma mengikut pilihan dan keperluan peribadi.

LUMBERmart dengan bangganya telah mengumumkan kerjasama pertama dengan pereka perabot terkenal, Thomas Hucker yang mempunyai rangkaian koleksi di Muzium Seni dan Rekaan New York , serta seni galeri dan muzium di seluruh Amerika Syarikat dan Eropah.

Dipengaruhi oleh estetika tradisi Jepun dan reka bentuk kontemporari dari Itali, reka bentuk pemikiran di samping lukisan meluas pada reka bentuk perabot klasik, pereka perabot dari New Jersey ini cekap menggabungkan abstrak dan utilitarianism dalam rekaan empat koleksi istemewa yang dikenali sebagai Backley x Thomas Hucker oleh LUMBERmart.

“Kerjasama kami bermula tiga tahun lalu, dan sejak mendengarnya bercakap tentang perabot, saya tahu bahawa kemahiran pertukangan Hucker dan pemahaman tentang bahan akan menjadi permulaan kepada sesuatu yang benar-benar ajaib,” kata Charles Lee, Pengasas dan Pengarah Urusan LUMBERmart .

Sebagai sebahagian daripada kerjasama tersebut, tiga daripadanya empat rekaannya adalah olahan semula darpada karyanya sebelum ini – direka secara individu dan buatan tangan menggunakan kayu eksklusif pilihan Backley, dan juga ditandatangani secara peribadi oleh Hucker sendiri.

“Pada pendapat saya, kayu merupakan salah satu bahan mentah yang hebat dan menakjubkan. Pemilihan kayu di LUMBERmart amat unik kerana setiap butir, corak dan warna dalam setiap bahagian kayu akan menjadi sesuatu yang indah dan luar biasa. Ia merupakan satu keseronokan untuk bekerja dengan bahan-bahan yang berkualiti tinggi itu,” kata pereka perabot terkenal Thomas Hucker.

LUMBERmart dengan sukacita mendedahkan bahawa koleksi istimewa dari Backley x Thomas koleksi Hucker telah dipamerkan secara eksklusif di ARCHIDEX 2019 dari 3-6 Julai 2019 di Pusat Konvensyen Kuala Lumpur.

Bagi anda yang berhasrat ingin membeli sebuah rumah baharu khususnya di bawah projek perumahan dengan pemaju, ada beberapa perkara penting yang perlu anda tahu sebagai seorang pembeli sebelum membuat keputusan untuk membeli kediaman tersebut.

Maka oleh itu, dalam episod Tip Impiana kali ini kami bawakan tetamu jemputan istimewa iaitu Cik Amaliena Mazlan yang merupakan salah seorang Perunding Hartanah dari MATRIX Concepts Holdings Berhad bagi berkongsi tip tersebut bersama para penonton.

Ketika sesi temu bual bersama hos segmen Tip Impiana, Raff dan tetamu jemputan telah memaklumkan ada beberapa perkara yang penting sebagai pembeli harus tahu sebelum mahu membeli rumah baharu dengan pemaju.

“Apa yang saya kongsikan ini sebenarnya adalah perkara asas yang pembeli harus tahu terutamanya kepada mereka yang pembeli rumah pertama yang masih tidak tahu beberapa perkara penting yang wajib anda tahu.

“Pertama sekali, anda perlu tahu mengenai pemilihan lokasi kediaman anda. Maksudnya di sini, anda perlu tahu di mana lokasi projek perumahan anda itu bakal dibangunkan dan sebagai pembeli anda kena tahu rumah yang anda mahu beli itu berada di lokasi mana dan sebagainya.

“Ini kerana sebagai pembeli anda kena tahu jarak dari lokasi perumahan anda ke tempat-tempat kemudahan awam seperti hospital, kedai ke tempat kerja dan sebagainya.

“Mengapa saya kata lokasi ada perkara pertama yang penting wajib anda tahu ini kerana kita lihat potensi projek kawasan perumahan kita itu sebab kita bukan beli rumah semata-mata, tetapi kita beli dengan persekitaran kawasan perumahan itu sekali,” jelasnya.

Sekiranya anda ingin mengetahui maklumat lanjut mengenai perkara yang penting wajib anda tahu sebagai seorang pembeli rumah baharu dengan pemaju, anda boleh tonton video penuh pautan di bawah;


(Gambar) Siapa Kata Rumah Hitam Itu Kusam? Selepas Lihat Rumah Ini Pasti Buat Anda Fikir, Hitam Itu Menarik!

Beranikah anda untuk memilih warna hitam sebagai latar konsep kediaman anda? Namun, atas sebab minat dan citarasa sendiri Md Yuzeiry Bin Md Yasin sebagai pemilik cukup berani untuk memberi sentuhan penuh gaya dan berkarakter buat kediamannya ini.

INFO KEDIAMAN

Nama Pemilik: Md Yuzeiry Bin Md Yasin

Jenis: Teres

Konsep: Industrial

Lokasi: Gong Bapak, Kuala Terengganu

Keluasan:1200 kaki persegi

Spesifikasi: 3 bilik tidur, 2 bilik air, 1 dapur

IMPIANA berkesempatan mengunjungi kediaman yang terletak di Taman Sejati, Gong Badak ini. Dari luar, kediaman ini sudah dilihat unik. Penggunaan batu konkrit yang dijadikan pagar berbeza daripada kediaman sekitarnya. Pemilik ‘mengorbankan’ tempat parkir kereta di halaman rumah dan ditukar menjadi taman yang diletakkan batu kecil serta dek kayu.

Untuk menjadikan halaman kelihat sentiasa terang, pemilik menggunakan atap jenis telus pandang. Malah halaman ini juga dijadikan tempat untuk pelbagai aktiviti termasuk BBQ.

Bagaikan selari dengan konsep yang ditonjolkan di luar, pemilik turut menyerlahkan lagi dekorasi dengan elemen industrial di dalam ruang utama. Lantai yang dibiarkan tanpa jubin dilihat mendominasi ruang. Di tambah pula dengan rona hitam yang dipalitkan pada dinding juga siling. Kehadiran lampu pendant serta kabinet besi melengkapi lagi konsep tersebut.

“Mewarnakan keseluruhan ruang utama dengan hitam bukan sesuatu yang biasa kerana kita tahu jarang ada kediaman diwarnakan sebegini. Jadi, saya mahu ia dilihat pelik dan suatu yang lain daripada biasa. Pemilihan perabot rekaan ringkas pula menepati cita rasa kini atau ada yang menamakannya ‘konsep hipster’. Memandangkan saya pernah terlibat dengan dunia muzik sebelum ini, idea menempatkan poster-poster muzik dan filem di dinding menambah keunikan dekorasi. Ia juga dapat mengimbau kenangan ketika zaman remaja dahulu”, ujar Yuzriey yang amat meminati kumpulan Butterfinger.

Pada ruang ini menempatkan ruang makan yang dilengkapi set meja dan kerusi berwarna putih. Pilihan rona ini dilihat harmoni dengan latar berwarna gelap. Selain itu, sengaja pemilik mengaturnya secara memanjang agar ruang digunakan sebaik mungkin. Apa yang menarik, ia bukan sahaja bertindak sebagai meja makan tetapi juga untuk sebarang acara termasuk sambutan hari jadi dan jamuan family day. Pada masa-masa tertentu, ruang utama ini dijadikan sebagai lokasi untuk fotografi.

Di ruang tamu, mainan rona menyegarkan dan menceriakan lagi suasana. Pemilik menghidupkan ruang ini dengan padanan sofa dan stool berwarna hitam dengan throw pillow berwarna-warni. Motif yang sama dipilih untuk hamparan karpet. Dinding tidak dibiarkan kosong sebaliknya dipenuhi dengan gantungan poster, kesinambungan dari ruang makan.

– Dekorasi kediaman biar lain daripada lain. Tampilkan sesuatu yang menarik perhatian apabila tetamu datang bertandang.

– Pilih perabot yang bersesuaian dengan saiz kediaman. Biarpun rekaan ringkas tetapi selesa.

HANYA GARISAN RINGKAS, SUDAH CUKUP MEMBUAT KATIL ANDA TAMPIL MEWAH DAN MEGAH

LENGKUNGAN KLASIK INSPIRASI DARIPADA KAKI PERABOT ART NEAVOU, MEMBERI NIKMAT PANDANG PADA RUANG KAMAR

Menemani mu dengan penuh setia bersama limpahan gaya elegan nan mempersona. Bagi yang romantis sudah pasti akan terasa sentuhan kasih sayang empat orang kekasih menemani dirinya melelapkan mata saban malam. Masuk apakah ini hanya melihat katil bertiang empat dengan pelbagai rekaan yang tidak pernah hampakan pemilik kediaman.

ANDA BERSEDIA MEMILIKI KATIL SEUMPAMA INI?

Katil bertiang empat, biar klasik mahu pun moden tetap memberi satu rasa kagum kita dalam tata hias kamar beradu. Baik tiang sahaja tanpa struktur sambungannya yang membentuk seperti kanopi. Masing-masing punya kelebihan dan peminat sendiri. Malah terdapat sedikit perbezaan dari tema Inggeris, Perancis, moden dan kontemporari. Apa yang pasti kemegahan rekaan katil bertiang sememangnya tidak pernah menghampakan. Kepuasan memilikinya apatah lagi beradu di atasnya. Baik yang bersaiz king atau queen, pastikan pilihan anda tepat pada ruang kamar, bajet dan konsep. Simple-simple aja di IMPIANA

Bagi anda yang masih belum mengetahui dan melihat dekorasi hiasan dalaman yang berkonsepkan Nordic Japandi, untuk maklumat anda ia adalah merupakan sebuah konsep kombinasi gaya Scandinavian dan Japanese.

Kebiasaannya, dekorasi yang berkonsepkan Nordic Japandi digemari dan sentiasa menjadi pilihan buat mereka yang gemarkan gaya ringkas. Ini kerana, konsep dekorasi yang minimalis ini membolehkan ruang dalaman kediaman anda tampak lebih kemas dan teratur.

Meski konsep dekorasi ini sering dikaitkan dengan gaya yang serba ringkas, tetapi tahukah anda dekorasi berkonsepkan Nordic Japandi ini mampu membuatkan kediaman anda tampak elegan dan mewah.

Mesti ada di kalangan anda yang tidak percaya dengan hal ini, betul tak? Seperti contoh kediaman menerusi perkongsian beberapa keping foto di bawah kelihatan berkonsepkan Nordic Japandi yang tampak begitu sangat elegan.

Bukan itu sahaja, jika dilihat pemilihan warna dan konsep dekorasi Nordic Japandi yang ditonjolkan ini ia juga amat sesuai untuk dijadikan sebagai konsep pilihan bagi meraikan kemeriahan perayaan Hari Raya Aidilfitri.

Terserlahnya gaya elegan dan mewah di kediaman anda, sudah pasti ianya akan memukau mata para tetamu yang datang ke rumah terbuka anda di sepanjang bulan Syawal yang indah ini.

Foto: Facebook Decor Rumah Cara Kita

Mahligai indah ini terletak di Rinching Hilir, Bangi. Menurutnya, rumah ini sudah berusia lebih daripada 40 tahun dan pada asalnya merupakan rumah separa kayu dan batu serta berpendapat bahawa menjadi tanggungjawabnya untuk mengekalkan keindahan yang diwarisinya turun temurun dari ibu bapanya.

Dia menghabiskan masa selama tiga bulan untuk menyiapkan segala renovasi dalaman rumahnya bermula dari ruang tamu, bilik tidur serta membahagikan dapur kering dan basah. Selain itu, dia juga akan memastikan tema dekorasi rumahnya berubah setiap tahun.

Tambahnya lagi, pada tahun ini pemilihan tema rona putih dan pink adalah kerana dia mahukan ketenangan serta kelembutan setiap kali melangkah masuk ke dalam rumah dan mementingkan penampilan agar ianya sedap mata memandang.

Jika diteliti, setiap inci rumahnya dipenuhi dengan aksesori tambahan dan disusun rapi untuk mengelakkan ianya nampak serabut sekaligus menenggelamkan tema asal pilihannya. “Saya banyak merujuk serta membeli beberapa produk keluaran jenama terkenal seperti IKEA, Kaison dan Mr DIY mengikut bajet serta kemampuan dan terapkannya dalam idea dekorasi saya”, ujar pengusaha katering yang berpangkalan di Nilai ini.

Sebelum

Selepas


Cara Recycle Medium Pemasuan Yang Ramai Tak Tahu (Siri 1)

Tak semestinya, setiap kali Sahabat LAMAN hendak bercucuk tanam dengan menggunkan pasu, anda perlu menyediakan atau membeli medium tanaman baru. Apa kata kita guna semula medium pemasuan yang telah digunakan. Tapi, untuk menggunakan semula medium pemasuan terutamanya dari bekas atau pasu yang tanaman nya telah mati akibat penyakit, ada beberapa perkara yang perlu anda ambil berat dan teliti. Ia bertujuan memberi nutrien yang secukupnya dan mengelak sebarang penyakit kepada tanaman yang bakal ditanam dengan mnggunkan medium tersebut.

Cara guna semula medium pemasuan
Apa kaedah terbaik penggunaan semula medium pemasuan? Senang dan ringkas, anda hanya perlu cabut tanaman yang lama atau tuai tanaman atau sayuran yang terdapat di dalam pasu tersebut dan gunakannya semula. Selain itu juga, medium pemasuna yang telah digunakan boleh dijadikan sebagai:

1. Untuk menambak batas tanaman
2. Mengisi lubang-lubang atau permukaan yang tidak rata di laman atau kebun
3. Sebagai salah satu campuran di dalam bahan kompos

Namun, sebelum anda mengitar semula medium pemasuan WAJIB tahu risiko yang bakal dihadapi supaya ia memudahkan anda mengawal keadaan jika sesuatu berlaku kepada tanaman

Risiko kitar semula medium pemasuan
Terdapat lebih risiko terhadap tanaman jika medium pemasuan tidak dirawat sebelum digunakan semula. Ia lebih terancam jika medium pemasuan yang diambil dari pasu yang pokoknya telah mati. Antara faktor ancaman utama kepada tanaman ialah:

1. Tanah yang telah digunakan kebiasaanya menggandungi patogen seperti virus, fungus, bakteria, nematodes dan pelbagai lagi organisma penyebab penyakit kepada tanaman. Lebih membahayakan, organisma-organisma tersebut boleh menyebabkan tanaman anda mati

2. Kandungan mineral yang terdapat di dalam medium pemasuan yang tealh digunakan berkuranagn. Ini akan menyebabkan tanaman anda terbantut atau tidak membesar dengan optimum

Setahun Tanam Tak Berbuah, Letak Daun Kering 2 Minggu Dah Berputik. Menyemai benih, sudah pasti diharapkan buahnya dituai. Tapi, tak semua hasil tanaman membuahkan hasil. Ada yang tumbuh subur dan dipupuk pun masih tak ada rezeki untuk berbuah.

Melalui perkongsian Aisyah Othaman dari abu Nummuulfahm, beliau berkongsi petua yang cukup mudah untuk dilakukan tanpa mengeluarkan kos sesen pun. Hanya menggunakan daun-daun kering!. Hasilnya pula boleh dilihat dalam masa hanya dua minggu.

Pokok limau Abunummuulfahm sedang membesar dan mengeluarkan hasil yang banyk selepas setahun lebih ditanam

Sepanjang 1 tahun lebih ni ada sekali letak baja. Tu pun masa awal-awal tanam. Lepas tu dah tak letak ape pun. Dalam Febuari baru-baru ni, baru teringat 1 petua daripada mak yang dilakukan pada pokok bunga kantan miliknya. Saya cuba buat teknik yang sama pada pokok limau. Seleaps dua minggu, dengan izinnya, pokok limau tu mula berputik dengan banyaknya

20 Feb 2017- Selepas 2 minggu cubaan petua meletakkan daun kering pada pangkal pokok, mula keluar banyak putik-putik putih

22 Februari 2017- Selepas 2 minggu cubaan petua, mula keluarkan bunga.

15 Mac 2017- Selepas bunga gugur dan pokok limau mula berbuah.

Hanya letak daun-daun kering atau daun rumput kering pada pangkal pokok. Bagi pokok bunga kantan sesuai juga letak daun rumput kering.

Serangan dari serangga perosak pada tanaman merupakan salah satu masalah utama yang perlu anda hadapi ketika berkebun. Baru saja nak hidup pokok tu, dah dimakan ulat. Memang rasa nak marah juga lah.

Tapi tahukah anda, perkara ini boleh dibendung dari awal. Berpandukan tip dari video youtube, seorang pengguna Facebook telah mencuba satu petua yang berhasil melenyapkan terus serangga perosak dari mengganggu tanaman.

PETUA BAWANG PUTIH, RUGI TAK BACA

Ni cara saya tanam bayam brazil dengan bawang putih, cucuk saja bawang putih seulas-seulas @ satu labu bawang putih pun boleh. Kadang saya beli yg dah siap kupas, terus cucuk kat pokok.. macam saya buat tu, nanti bawang putih akan naik hidup sama dengan pokok bayam tu, pokok cili awal2 pun saya buat camni. Boleh juga buat begini pada pokok-pokok yang lain.

Saya dapat video dari youtube.
Dulu saya blend bawang putih & spray tapi lama2 tak terbuat dah, sejak jumpa video tu, tu je saya buat.

Sebelum ni tak boleh makan bayam brazil tu, penuh ulat beluncas halus, geli pulak. Siput pun tak suka kot bau ni, sebab takde dah siput halus-halus & besar.

Bukan binatang lari, hantu pun lari bau bawang putih ni
Alhamdulillah, sekarang ni dah cantik bayam brazil saya..

Semoga perkongsian ilmu ini bermanfaat buat semua yang membaca. Selamat mencuba!

Tabur Garam Untuk Hasilkan Jambu Madu Cantik, Padat Dan Buahnya Besar. Jambu madu kalau lambat dibalut memang bila masak nanti, luar je cantik, tapi dalam nya ada penghuni. Tapi, nak layan balut buah jambu ni pun, jenuh juga. Nak-nak kalau pokok dah besar dan tinggi. Susah nak gapai.

Tapi Iffah Effa ada cara nak pastikan pokok jambu madu mengeluarkan hasil yang cantik dan sedapa macam beli dekat kedai.

Masalah orang kita bila tanam jambi dia biar pokok besar-besar. Lepas tu, susah nak kutip. Sayang buah jadi busuk. Dah lah nak dapatkan baka buah jambu yang baik dan cantik pun payah

Nak kongsi ilmu. Kalau salah, tolong tegur. Jambu saya ni tak pakai racun pun. tapi buah padan dan sedap. Ini yang saya lakukan:

1. Kalau pokok dah lama tapi tak berbuah, cara dia anda boleh guna garam kasar sedikt. Caranya, diri dekat pangkal pokok dan menghadap keluar.Tabur garam tadi menghadap kelur mengelilingi pangkal pokok (sebab akar dah bergerak jauh dari batang) Teknik ini juga sesuai digunakan ketika membaja pokok.

Garam tersebut bagi tujuan untuk tambah manis pada buah. Lagi pun, orang dulu-dulu selalu cakap, sebelum kau hidup, aku dah makan garam

2. Cantas poko. Jangan biarkan pokok terlalu tinggi. Tinggalkan pada ketinggian 10 kaki sahaja. Selebihnya, boleh cantas. Ia bagi tujuan untuk memudahkan anda menuai hasil dan membungkus buah

3. Ketika putik buah sebesar ukuran 20sen, boleh cepat balut buah dengan plastik atau kertas surat khabar. Jika menggunakan plastik, pastikan ada lubang air bagi mengelak air bertakung ketika hujan

4. tujua balut, supaya lalat buah tak rosakkan buah. Jika terdapat bintik hitam pada permukaan buah sebelum dibungkus, buangkan terus buah tersebut. Hanya pilih yang cantik sahaja.

5. Jika terdapat buah yang dah rosak atau jatuh ketanah, segera buang kan jauh-jauh atau bakar terus. Pastikan bawah pokok sentiasa kosong. Ini kerana, buah yang dah busuk mempunyai fangus. Hal ini akan mengundang ancaman kepada akar pokok pula.

6. Cantas dan kurangkan kuantiti daun pada pokok. Bila terlalu banyak buah, ia akan mengakibatkan hasil kurang


9 Tip Keselamatan Kediaman WAJIB BUAT Dari Polis Diraja Malaysia

Sefronoknya dah nak raya. Tapi dalam keseronokkan, pasti wujud kejadian yang tidak diingini tak kiralah pada dirisendiri, sahabat handai, sanak saudara dan juga kediaman anda. Terlau teruja nak pulang kekampung, ramai sambil lewa meninggalkan rumah. Waktu orang kota tiada lah bermacam ancaman boleh berlaku. Antaranya adalah kecurian, kebakaran dan sebagainya. Jadi, untuk mengelak anda menjadi salah seorang mangsa, ikut 9 langkah keselamatan kediaman yang dikeluarkan oleh PDRM.

1. Pastikan pintu dan tingkap rumah ditutup dan dikunci dengan ibu kunci (padlock) yang tidak mudah dipecah atau diumpil.

2. Pastikan lampu di sekeliling rumah (depan/belakang) dipasang mulai jam 6.00 petang hingga 7.00 pagi (menggunakan auto timer) setiap hari. Pastikan alat penggera dipasang dan berfungsi dengan baik (jika ada).

3. Pastikan alat keselamatan tambahan seperti rantai dengan ibu kunci (padlock) yang dipasang di tempat yang dianggap mudah dipecah masuk seperti pintu pagar hadapan dan belakang, pintu besi (grill) hadapan dan belakang rumah. Alat tersebut harus dipasang sebelum meninggalkan rumah.

4. Jangan membiarkan binatang peliharaan anda tanpa makanan yang mencukupi semasa anda bercuti.

5. Pastikan jiran sebelah-menyebelah rumah (termasuk jiran di hadapan/ belakang rumah) dimaklumkan, serta diberi nombor telefon yang mudah dihubungi dalam jangka masa ketiadaan anda.

6. Pastikan barang-barang kemas seperti emas, wang tunai, jam berharga dan sebagainya dibawa bersama atau disimpan di tempat yang selamat dan bersesuaian.

7. Hentikan langganan suratkhabar bagi mengelakkan penjenayah daripada mengetahui rumah ditinggalkan kosong. Meminta pertolongan jiran untuk menyimpan surat kiriman yang diletakkan di dalam peti surat atau pintu pagar dalam jangka masa ketiadaan anda.

8. Maklumkan kepada pegawai atau anggota bertugas di bilik gerakan polis apabila anda bercuti dengan menghubungi nombor telefon ibu pejabat polis berdekatan dengan tempat tinggal anda dan berikan maklumat seperti berikut:

– Nama dan alamat
– Nombor telefon yang mudah dihubungi
– Tarikh berlepas dan balik
– Nombor dan jenis kenderaan yang ditinggalkan semasa cuti

9. Anda juga dinasihatkan melindungi harta benda rumah anda dengan polisi insurans untuk meringankan beban kerugian sekiranya rumah dipecah masuk.

Sumber: http://www.rmp.gov.my

2. Simpan mancis/pemetik api di tempat selamat

Anda perlu menyimpan mancis dan pemetik api dari anak-anak kecil. Sebagai ibu bapa anda harus awasi dan didik mereka akan bahayanya bermain dengan api. Bak kata pepatah, Api semasa kecil adalah kawan, bila dah marak, ia lawan yang sukar untuk dipadamkan. Sebaiknya, simpan mancis di tempat yang sukar dicapai.

3. Gunakan alatan elektrik yang mempunyai pelekat SIRIM

4. Pasang alat pengesan asap

5. Periksa salur Hos gas

6. Sediakan pemadam api

7. Luangkan masa untuk hadir ceramah/latihan mencegah kebakaran

Selain untuk tujuan membersihkan gigi anda, ubat gigi juga mempunyai kegunaan lain yang jarang dipraktikkan. Berikut, 20 penyelesaian mudah dan cepat hanya dengan menggunakan ubat gigi:

11. Atasi jerawat
Ramai telah membuktikan bahawa dengan menggunakan ubat gigi yang dibiarkan semalaman mampu menghilangkan masalah jerawat. Letakkan ubat gigi pada tempat-tempat jerawat sahaja tau..

12. Bersihkan seterika
Seterika yang dah lama tu mesti tapaknya meninggalkan pelbagai kesan kotoran. Paling tidak, kekuningan kan? Dengan menggunakan ubat gigi seperti yang dilakukan pada barang perak, seterika anda kelihatan seakan baru.

13. Bersihkan skrin telefon
Untuk mendapatkan paparan lebih jelas seperti baru di beli, gosok ubat gigi pada skrin telefon anda dan cuci dengan kain bersih yang telah dibasahkan sedikit

14. Hilangkan bau busuk pada kasut
Kasut dah lama dan kerap dipakai mesti tak lari dari bau yang kurang menyenangkan. Ramai mengambil langkah untuk melakukan cucian. Cucian dengan menggunakan ubat gigi lebih berkesan untuk menyingkirkan bau kasut berbanding sabun.

15. Calar pada kereta
Untuk menghilangkan kesan calar pada kereta, lakukan kaedah yang sama seperti menghilangkan calar pada CD.

16. Mencuci tangan
Ubat gigi bukan sekadar boleh membersihkan gigi anda. Bagi mereka yang kerap melakukan aktiviti lasak seperti berkebun, penggunaan ubat gigi untuk tujuan membersihkan tangan usai berkebun lebih berkesan berbanding menggunakan sabun.

17. Hilangkan kotoran dan bau thermos
Bekas thermos yang kerap di gunakan lama-kelamaan akan meninggalkan kesan kekuningan pada permukaan dalam di samping bau yang kurang enak. Gunakan ubat gigi sebagai gantian kepada sabun untuk mencuci thermos. Bukan sekadar bersih, thermos akan berbau segar.

18. CD dan DVD calar
Kesan calar halus pada CD atau DVD anda mesti mengganggu ketika ia dimainkan. Untuk hilangkan kesan calar tersebut, gosok sedikit ubat gigi dengan menggunakan napkin secara perlahan-lahan dan dan lap dengan kain bersih.

19. Hilangkan kesan kotoran pada karpet
Tidak perlu cemas jika ada air kopi atau kuah berminyak tumpah pada karpet anda. hanya perlu ambil sedikit ubat gigi dan sapukan pada permukaan karpet yang terkena tumpahan. Biarkan ia mengering semalaman dan cuci dengan air bersih.

20. Tampal poster
Ya betul, anda boleh gunakan ubat gigi untuk menampal poster pada dinding. Letakkan sedikit ubat gigi pada penjuru poster dan lekatkan terus pada dinding. Dengan kaedah ini, ia mempu mengatasi korosakkan pada dinding anda jika menggunakan pelekat lain.

Perasan tak? Bila kita menggunakan kipas siling di rumah, mesti kita akan rasa panas jugak. Seolah-olah kipas tu tak dibuka pun. Tapi, level kelajuan kipas tu dah maksimum. Mula lah kita hairan, kenapa jadi macam itu. Rupa-rupanya, bila kita periksa kipas tersebut, penuh dengan habuk dan debu yang tebal. Sebab apa boleh jadi ada banyak habuk dan debu tebal? Mungkin tiada masa untuk cuci atau malas nak cuci. Jadi, anda jangan risau. Kini, saya akan menunjukkan satu cara untuk cuci yang mampu membersihkan kipas siling itu, sebersih-bersihnya seperti baru beli.

Cara yang akan saya terangkan ini adalah cara cuci yang dapat membersihkan kipas tanpa menyebabkan lantai kotor dengan habuk dan debu. Langkah pertama adalah, ambil sarung bantal yang tidak digunakan dan sediakan satu botol semburan yang mengandungi cuka. Untuk membuat semburan cuka tersebut, anda perlulah bancuhkan 2 sudu besar cuka dengan sedikit air di dalamnya dan masukkan ke dalam botol semburan. Jika tidak ada cuka, boleh juga menggunakan sabun pencuci yang lain. Baik mari kita sambung. Selepas sudah siap semburan cuka, ambil semburan tersebut dan semburkan di keseluruan sarung bantal.

Selepas sudah semburkan di sarung bantal, ambil sarung bantal itu dan tutup setiap bilah kipas siling di rumah anda. Apabila dah sarung, waktu ini lah anda kesatkan habuk-habuk di bilah kipas tersebut dan lakukannya berulang kali sehingga anda berpuas hati. Dengan cara ini, dapat mengelakkan habuk-habuk dari kipas itu, jatuh ke lantai.

Jadi, bagaimana? Adakah anda berpuas hati dengan cara ini? Boleh kongsikan kepada rakan-rakan anda tentang tips mudah ini.


Dekor Bajet Kediaman PPA1M Berkeluasan 850sqf, Hasilnya Menarik

Jika dahulu ramai antara kita yang suka memenuhi setiap sudut dan ruang dalam rumah dengan pelbagai perabot serta aksesori sehinggakan kalau tidak dikawal kediaman akan nampak sesak dan penuh dengan perabot. Kini ramai yang lebih gemarkan dekorasi sederhana tetapi sedap mata memandang. Ditambah dengan saiz kediaman kini yang tidak sebesar dan seluas kediaman 20 atau 30 tahun dahulu, maka pemilik kediaman perlu bijak menghias.

Kali ini, IMPIANA ingin memaparkan kediaman PPA1M milik seorang wanita ini yang baru mendapat sentuhan sebuah syarikat dekorasi dalaman bajet, milik Pn Anis Syuhada. Menurut Anis beliau mendapat panggilan untuk menatarias rumah yang baharu dimiliki oleh seorang kakitangan Imigresen dengan pilihan tema Modern Minimalist di dalam kediaman berkeluasan 850 kaki persegi berkapasiti 3 bilik tidur dan 2 bilik air.

Kediaman sederhana ini terletak di Kepong dan baharu didiami oleh pemilik sebaik sahaja segala proses dekor siap sepenuhnya dalam masa sebulan. Dengan bantuan Anis dan juga idea pemilik yang inginkan dekorasi sederhana tetapi menarik maka siapa sangka rumah ini kelihatan menarik walaupun tanpa dekorasi berlebihan.

Dibawah ini IMPIANA buat kompilasi gambar untuk tatapan pembaca yang lain, simple dan moden, tak banyak perabot dalam rumah, hanya yang penting sahaja.

Setahun dua kebelakangan ini, ramai pemilik kediaman di negara ini memilih untuk menggunakan konsep Scandinavian. Konsep ini menjadi kegemaran ramai kerana style nya yang tampak bersih dengan warna-warna lembut yang juga menggabungkan tekstur berbeza, Untuk menambah keanggunan perabot dan aksesori. negara Nordic telah memahami dengan sempurna cara menampilkan gaya santai yang selesa ini tetapi dalam masa yang sama masih kekal moden.

Rumah yang baru didiami 6 bulan ini mempunyai 3 bilik dan 2 bilik air dan bilik tidur utama telah menjadi kegemaran pemilik kerana di situ beliau banyak menghabiskan masa melayan pertanyaan pelanggan di Instagram jualan miliknya, pockethome.stuff. Menurutnya lagi, rumah yang dibelinya subsale ini mempunyai ruang tamu yan memanjang menjadikan ia sebagai satu cabaran buat Puan Irnanee.Dan bagi menjimatkan kos renovasi kediaman ini, beliau dan suami banyak lakukan sendiri kerja-kerja seperti mengecat dan pertukangan kecil.

Pesan Puan Irnanee lagi, sebelum melakukan sebarang perubahan pada kediaman, kenal pasti dahulu keluasan kediaman kemudian barulah mudah untuk memilih perabot. Pemilihan perabot juga perlu mesra poket dan bukanlah hanya mengikut trend semata-mata. Jom IMPIANA bawakan pembaca cuci mata semoga dapat memberi ispirasi dan idea.

Kredit : Carian gambar Google dan Pinterest

Kini ramai di kalangan kita yang lebih selesa berkerja di kediaman sendiri. Ia bukan sahaja selari dengan arus sosial media kini malah lebih menjimatkan juga praktikal. Namun bagaimana boleh kita kekalkan suasana profesional di kediaman sendiri dengan tugasan yang digalas?

Pereka juga mula mengikut arus masa kini. Ramai yang lebih selesa berkerja di kediaman sendiri dan menjadikan kediaman sebagai pejabat. Ini bermakna ruang kerja juga  tampil selesa dan menyenangkan. Pelbagai idea telah dihasilkan untuk kita jadikan inspirasi, bagaimana sebuah sudut di ruang kediaman mampu bertukar menjadi ruang kerja yang cantik.

Ada yang menjadikan kabinet bina dalam sebagai stesen kerja. Lengkap dengan penutup dan pintu berpangsi. Ada yang membina para-para kecil dan ada juga yang membina unit station pada bucu ruang…unik dan amali seiring…Simple-simple je di IMPIANA.


8 Idea Dekor Bilik Baby Rona Kelabu Wajib Tiruvasi

Ramai ibu bapa masih sangsi, apakah sesuai warna-warna urban seumpama ini untuk anak-anak mereka. Adakah kelabu menepati cita rasa anak-anak masa kini dan cantik kah sebuah kamar anak -anak tampil hambar dengan cita rasa warna urban seumpama ini?

Kamar kanak-kanak kini mengalami perubahan sejajar dengan perkembangan masa kini. Jika dahulu kelabu tidak langsung ada di dalam menu warna kamar kanak-kanak. Kini segalanya berubah. Dari biasan rona putih merpati ke kelabu samar, kelabu kebiruan ke kelabu padu, segalanya tersedia untuk kamu .Pilihan berani yang mencabar kalbu.

Kamar kanak-kanak sudah tampil advance dan urban dengan pelbagai tema yang disajikan oleh pereka kepada khalayak. Pun begitu pereka juga cukup bijak menyediakan pilihan rona kedua seperti merah jambu, putih, biru samar, turqouise dan lain-lain sebagai warna penyeri ruang kamar. Malah corak belang, zig zag, tompok-tompok, segi tiga dan beberapa corak dari koleksi kertas dinding menyerlahkan lagi kehebatan rona ini.

Dilihat tema seperti moden kontemporari, scandinavian dan urban malah kini moden klasik banyak menggunakan rona seperti ini. Paling menarik, banyak pula pilihan kertas dinding yang menyediakan corak cantik berasaskan rona ini. Jadi bermakna kanak-kanak masa kini juga sudah boleh menerima gaya bebas warna seperti kelabu. Simple-simple aja di IMPIANA

Ramai di antara para wanita menghadapi masalah mencuci pakaian atau kemasan lembut seperti cadar, langsir dan sarung kusyen, bau harum tidak melekat pada fabrik. Tambah-tambah lagi apabila cuaca hujan mula lah berbau hapak sebab lambat dikeringkan. Lagi satu situasi yang memeningkan kepala ibu-ibu adalah kesan kotoran yang tidak hilang sepenuhnya, masih ada tompok-tompok kuning yang melekat dan degil untuk ditanggalkan.

Ada kalanya serbuk pencuci sudah diletakkan dalam kuantiti yang banyak tetapi seolah-olah tidak meresap sepenuhnya. Impiana kongsikan 5 tip yang perlu anda buat agar pakaian/kemasan lembut kekal harum dan bersih walaupun selepas dikeringkan.

1. Sebaiknya asingkan pakaian mengikut fabrik dan warna. Jangan masukkan tuala atau apa sahaja pakaian tebal bersama dengan fabrik nipis. Ini agar cucian dibilas sekata dan pencuci dimasukkan mengikut kuantiti yang disyorkan.

2. Elakkan menyidai pakaian di ampaian terlalu rapat di antara satu sama lain. Ini bagi memberi ruang kepada fabrik ‘bernafas’ dan membebaskan lembapan.

3. Tidak ramai yang mempunyai mesin pengering di rumah kecuali anda menggunakan servis dobi. Apabila hari mendung atau hujan, sememangnya kita terpaksa menyidai pakaian di dalam rumah. Tidak perlu risau kerana pencuci TOP Micro Clean Tech™ dengan ciri anti bau hapak mampu membuatkan fabrik kekal harum walaupun mengering di dalam rumah.

4. Pilih produk pencuci pakaian di pasaran yang mampu mencapai kebersihan yang menyeluruh serta membuatkan pakaian harum semerbak.  Detergen TOP Micro Clean Tech™ dengan teknologi baru anti sebum antara diyakini mampu menanggalkan kotoran dan menarik keluar kesan kuning dan bau peluh yang terperangkap agar hilang sama sekali. Rangkaian Blooming dilengkapi teknologi pewangi freshcare menjadikan fabrik kekal harum dan segar selama 30 hari* selepas cucian.

5. Kotoran-kotoran ketara seperti kopi, sos tomato, coklat dan darah serta kotoran degil seperti sambal belacan dan kicap mudah dibersihkan dengan TOP Micro-Clean Tech™.

Ia turut dirumus dengan formulasi untuk menghalang kotoran tersebar dalam air cucian daripada melekat kembali ke permukaan fabrik. Dengan slogan ‘Belum Bersih sehingga Mikro Bersih’, jenama ini memberi dorongan kepada para pengguna untuk mencapai tahap cucian mikro bersih malah bau pakaian diyakini harum selepas cucian.

*Berdasarkan ujian makmal bebas di Jepun

Apa kata wanita ini selepas menggunakan TOP?

Puan Barliya Bt Babah, berusia 44 tahun telah menggunakan sabun jenama X sejak dari kecil lagi memandangkan ia jenama pilihan ibunya sejak dulu. Sejak mencuba TOP beliau mendapati kesan kotoran mudah dibersihkan serta tidak berbau hapak walaupun lambat dikeringkan. TOP kini dilengkapi dengan teknologi baru iaitu anti sebum yang berkuasa menanggalkan kesan peluh dan sebum di teras fabrik untuk kebersihan yang menyeluruh. Kekotoran pada kolar baju, pergelangan tangan dan juga kekuningan pada baju putih hilang sama sekali.

Saya berpuas hati dengan jenama TOP, kerana harganya berpatutan dan mudah serta berkesan menanggalkan kotoran degil tanpa memudarkan warna pakaian. Dengan jenama lain, biasanya saya perlu larutkan dahulu serbuk pencuci dengan air bagi mengelakkan kesan capuk-capuk putih pada pakaian. tetapi dengan sabun TOP saya tidak perlu berbuat demikian. Paling penting fabrik saya kini harum dan wangi walaupun selepas beberapa hari di lipat. Pakaian juga tidak keras dan mudah digosok.

Menggunakan TOP sama ada cuaca hujan atau cerah pakaian tetap berbau harum dan bersih hingga ke teras fabrik selepas cucian. Berpuas hati dengan jenama TOP, tidak ragu lagi saya akan memilih jenama TOP selepas ini, dan akan mengesyorkan kepada ahli keluarga terdekat.”

Cara Membasmi
Tahukah anda bahawa jentik-jentik selalu berada di takungan air yang tidak tertutup. Misalnya, anda meletakkan barang terbuang di depan rumah dan air hujan bertakung pada barang terbuang tersebut. Takungan air di dalam barang terbuang berpotensi menjadi tempat membiak.

IKAN GUPPY
Tidak semua ikan suka memakan jentik-jentik. Namun, ikan guppy sangat menyukai jentik-jentik. Anda boleh meletakkan ikan gapi di buyung dan kolam ikan anda. Ikan guppy akan membasmi jentik-jentik yang berada di air.

DAUN SIREH
Segenggam daun sireh muda direbus dengan 1 liter air. Rebus daun sireh sehingga layu dan sejukkan air rebusannya selama beberapa minit. Setelah air rebusan sireh ini sejuk, tuangkan air rebusan sirih ke dalam kolam mandi. Daun sirih dapat menjadi antiseptik alami untuk membasmi pembiakan jentik-jentik di kolam mandi anda.

GARAM KASAR
Percayakah anda bahawa garam kasar boleh digunakan untuk membasmi masalah ini yang sudah membiak banyak? Garam kasar yang hendak digunakan harus dicuci terlebih dahulu. Setelah itu, jemur garam sampai kering, lalu tumbuk sampai halus. Taburkan serbuk garam ini ke koalm mandi atau kolam ikan. Dijamin, ia akan terus mati dengan segera kerana garam kasar memiliki tahap kemasinan yang sangat tinggi.

Tidak lengkap rasanya jika meja kosong tanpa aksesori yang menarik sebagai penyeri dekorasi di kediaman anda. Bak kata orang umpama makan nasi tanpa sambal belacan. Tak begitu?

Jadi, anda boleh gunakan 5 aksesori hiasan ini sebagai penyeri hiasan dekorasi meja anda!

Patung Hiasan Pelbagai Bentuk

Bagi anda yang gemarkan sesuatu yang unik dan menarik, anda boleh menggunakan patung hiasan pelbagai bentuk yang diperbuat daripada kaca khususnya.

Dengan aksesori hiasan seperti ini bukan sahaja boleh jadi penyeri dekorasi supaya lebih menarik, ia juga mampu mewujudkan aura suasana ceria persekitaran rumah anda.

Bingkai Gambar

Jangan tersilap dengan kebolehan yang ada aksesori hiasan bingkai gambar ini sebagai pelengkap hiasan dekorasi meja anda. Meski kelihatan tampak biasa, namun ia mampu membuatkan meja anda kelihatan lebih elegan dan mewah.

Cermin Meja

Penggunaan cermin meja pula bukan kegunaan untuk para tetamu cermin diri sendiri lalu mengimbau kesilapan diri. Okey cuma bergurau sahaja, tetapi sebenarnya cermin meja juga sebenarnya boleh dijadikan sebagai aksesori hiasan dekorasi kediaman anda.

Selain boleh dijadikan sebagai kegunaan harian, cermin juga mampu menjadi penyeri hiasan dekorasi rumah anda yang pasti akan memukau mata dan perhatian para tetamu yang datang.

Jam Loceng

Sebenarnya jam loceng analog juga boleh digunakan sebagai aksesori hiasan meja anda yang pastinya akan membuatkan lebih tampak klasik dan penuh gaya. Ia sangat sesuai bagi anda lebih gemarkan konsep dan berjiwa old skool.

Jam Pasir

Jarang-jarang kita dapat lihat jam pasir digunakan sebagai aksesori hiasan meja. Jika anda mahukan sesuatu yang unik dan tampak berbeza dari yang lain maka penggunaan jam pasir adalah pilihan yang paling tepat untuk anda!

Sekiranya anda mahu mendapatkan aksesori hiasan yang sama seperti gambar tertera, anda boleh sahaja segera membelinya di mana-mana cawangan gedung jualan barang kelengkapan rumah, IKEA Malaysia.

Sumber: IKEA Malaysia


5 Tip Penting Agar Tidak Tersilap Memilih Katil

Perabot yang paling penting dan utama di bilik tidur semestinya katil. Oleh kerana itu lah apabila anda memilih katil pastikan anda membuat keputusan yang tepat. Jangan hanya memandang atau menilai pada reka bentuk yang cantik semata. Anda harus juga pertimbangkan beberapa perkara lain agar anda tidak menyesal atau tersilap membuat pilihan. IMPIANA kongsikan panduan memilih katil di bilik tidur.

TIP PILIH KATIL

1. Buat ukuran bilik tidur anda terlebih dahulu. Ini penting bagi membolehkan anda mengetehui saiz sebenar bilik tidur anda supaya memudahkan anda mengenal pasti saiz katil pilihan

2. Pilih katil mengikut penataan gaya pilihan anda. Jika menggemari rekabentuk yang ringkas dan mudah, pilih mengikut cita rasa anda agar tidak menyesal di kemudian hari.

3. Pilih tilam yang betul. Tilam yang betul penting bagi menjamin waktu tidur yang baik dan selesa. Buat perbandingan antara jenama tilam di pasaran yang ada di pasaran. Yang penting, tilam tersebut dapat mempunyai struktur tampungan yang baik.

4. Membeli katil. Luangkan masa yang lebih lama untuk membuat keputusan dalam pembelian katil dan tilam. Seeloknya, jika pasanagn suami isteri, bawa pasangan anda sekali agar turut terlibat sama dalam pembelian.

5. Cari harga yang terbaik. Dengan pelbagai jenama tilam di pasaran, cari jenama dengan tawaran yang terbaik. Begitu juga dengan perabot katil anda. Cari rekabentuk yang benar-benar menambat hati anda pada harga yang berpatutan.

Tidak cukup dengan isu persekitaran seharian yang membelenggu, tambah lagi dengan stress kerja. Pulang dari kesibukkan harian di pejabat, sudah pasti anda akan mencari sesuatu yang mampu melegakan minda dan memebri ketenangan. Apa kata inspirasikan kediaman anda menjadi sebuah spa. Untuk zahirkan sebuah kediaman yang mempunyai dekorasi ala spa, ini yang anda perlukan.

Letakkan bauan aroma terapi dalam rumah

Bauan aroma adalah antara solusi termudah untuk anda wujudkan elemen ketenangan dalam rumah walaupun tidak sama seperti pusat spa, bauan aroma seperti lavender sudah cukup untuk membuatkan anda khayal sebentar kerana ianya bersambung terus secara direct kepada sistem otak yang mengawal emosi dan menyimpan memori. Selain daripada bauan lavender, anda boleh juga letakkan chamomile, eucalyptus.

Wujudkan bunyi yang menenangkan

Perasan tak kalau anda berkunjung ke spa, item pertama yang anda akan lihat adalah hiasan berbentuk air terjun serta pancuran air? Ini kerana bunyi percikan air yang dihasilkan dari air pancut mampu membuatkan anda berasa tenang seketika. Tambahan, menurut kajian apabila anda melihat air yang beralun bersama ikan ia akan membawa pemikan yang serabut hanyut bersama. Selain itu, anda boleh hebatkan lagi kediaman ala spa anda dengan alunan muzik jenis soul dan elakkan dari memasang lagu kegemaran anda di dalam kereta tetapi adalah molek untuk tune lagu yang hanya menggunakan instrumen.

Baluti diri anda dengan tuala yang nyaman atau jubah mandi

Tuala putih selalu menjadi pilihan pengusaha spa untuk diberikan kepada pelanggan sementara menunggu giliran. Tualanya tidak menggunakan bahan peluntur untuk kekal putih, tetapi ianya dihangatkan untuk keselesaan pengunjung. Anda boleh lakukan perkara yang sama jika anda pulang ke rumah, selepas anda selesai membersihkan diri, baluti tubuh anda dengan tuala hangat suam kuku, untuk dapatkan ketenangan ditambah iringan muzik instrumental alunan perlahan.

Pasangkan lampu malap

Selain daripada memasang lampu flourescent untuk menerangi kediaman di waktu malam, anda juga boleh pasangkan lampu malap untuk mewujudkan elemen tenang dan romantik. Cadangan kadar pencahayaan yang sesuai adalah lampu putih lembut berkadaran 2700K Celcius. Kadar ini sesuai kerana pencahayaannya akan membuatkan anda berasa lebih tenang serta kemalapannya sesuai dengan keperluan anda.

Bawa masuk elemen semulajadi

Apabila telah tersedianya elemen air, tambahkan lagi satu item penting dalam dekorasi yang seimbang  iaitu pepohon hidup di dalam rumah. Tekstur alam semulajadi seperti kita ketahui amat efektif dalam memastikan aliran udara segar berterusan di dalam rumah. Selain daripada penyusunan pokok segar dalam rumah, anda juga boleh lekatkan wallpaper berunsurkan alam semulajadi atau konsep hijau.

Kerusi dan sofa empuk

Jika anda inginkan suasana seperti di dalam spa, anda boleh letakkan kerusi atau sofa empuk di ruang rehat utama. Elakkan penggunaan material bersifat keras seperti besi. Ini kerana anda mahukan suasana tenang dan manjakan diri. Manjakan diri, kena empuk, kalau keras, tak empuk namanya.

Kebersihan kereta selalunya kurang kita beri perhatian. Cukup hantar cuci seminggu sekali, supaya luar nampak berkilat dan lantai tidak berpasir. Tetapi ada satu lagi bahagian yang sebenarnya menyembunyikan pelbagai kuman, debu dan habuk.

“Nak share benda best utk CUCI KUSYEN KERETA! Tiada lagi berpeta/berdebu.
Boleh juga gunakan untuk karpet, sofa & tilam!
Nak hantar cuci kat kedai mahal kan, jadi jom buat sendiri. Murah je beli kat Mr. DIY RM6+ je
Memang puas hati.
Saya ajar bagaimana nak cuci bagi bersih ye”

Terdapat dua jenis pembersih yang boleh dipilih :

Multi Purpose Foam Cleaner – RM6.75 (datang dengan berusnya sekali)

Tough Stain Fabric Cleaning Foam – RM15.25

Langkah-langkah Pembersihan :

1. Vacuum kusyen kereta terlebih dahulu

2. Selepas itu ambil tin foam cleaner yang dibeli tadi dan goncang terlebih dulu. Pastikan jarak lebih kurang 10cm dari kusyen, kemudian spray kan saje. Banyak pun tak apa, nanti keluar buih putih. Ingat, goncang dulu tau!

3. Gunakan berus yang diberi untuk gosok sehingga rata dan supaya buih pembersih meresap kedalam kusyen kereta anda

4. Tunggu dalam 2-3 minit sebelum anda teruskan memberus. Lebih puas jika anda gunakan kain basah dan tsental sehingga hilang bekas kotoran

5. Jika kotoran masih degil, anda boleh ulang langkah 1-4 tadi sehingga puas hati. Kesan kotoran yang sudah lama kena buat 2-3 kali dan kena gosok.

6. Selepas puas hati dengan tahap kebersihan kusyen, boleh la jemur kereta di bawah matahari supaya cepat kering

Bersih dan jimat!

p/s : Sila pastikan dahulu fabrik yang sesuai dengan pembersih buih. Selamat mencuba!

IMPIANA ingin membantu anda bagaimana untuk menjaga lantai rumah dengan sempurna agar ia kekal lama dengan modal yang rendah serta hanya menggunakan segala peralatan yang sedia ada dalam rumah.

Perahan Lemon

Anda boleh menjimatkan penggunaan cecair cucian lantai dengan membuat sendiri air cucian agar lantai anda kekal bersih sepertimana ia dipasang mula-mula dahulu.

Bahan-bahannya:

1 biji lemon

1 jug air paip

1 sudu sabun serbuk

Cara membuat:

Campurkan kesemua bahan-bahah di atas iaitu air perahan limau bersama sabun serbuk serta air paip ke dalam baldi.

Mop kawasan rumah anda seperti biasa.

Semburan air untuk menyapu pasir

Selalu apabila kita menyapu lantai, pasti sukar untuk memerangkap pasir halus yang melekat di celahan celahan lantai vinyl flooring rumah anda.

Cara-caranya:

Semburkan sedikit air paip ke atas penyodok penyapu. Ia bertindak sebagai pelekat untuk memerangkap butir kecil pasir dan memudahkan proses pembersihan.

Selepas disembur dengan sedikit air, sapu pasir tersebut ke dalam penyodok seperti biasa.

Hilangkan Bau Hapak Pencuci Hampagas

Masalah biasa yang dihadapi oleh setiap orang ketika mengemas rumah menggunakan vacuum adalah bau hapak habuk yang terperangkap dalamnya. Sama juga keadaannya apabila tidak disedut oleh vacuum, kotoran micro boleh merosakkan lantai rumah anda.

Gunakan serbuk kayu manis untuk menyegarkan udara yang dikeluarkan oleh mesin tersebut agar udara rumah anda bebas daripada bau busuk hapak.

Cara-caranya:

Ambil sedikit serbuk kayu manis, letakkan di hadapan hos penyedut vacuum dan biarkan ia menyedutnya untuk membebaskan haruman kayu manis di sekeliling rumah.

Kilatkan lantai rumah

Tips ini amat sesuai untuk lantai di bahagian dapur yang menggunakan jubin. Kalau tidak dibersihkan dengan betul, seperti tertumpah air berperisa, pasti akan membuatkan lantai anda melekit dan berbau.

Pasti lantai melekit membuatkan anda berasa tidak selesa.

Bahan-bahanya:

1 Penutup pencuci lantai

Cuka

Air Panas

Cara-caranya:

Campurkan kesemua bahan di atas ke dalam baldi dan mop pada lantai jubin dapur anda.

Kesannya akan membuatkan lantai jubin anda kembali berkilat seperti baru dipasang semalam.


5 “Makeover” Langsir Lama Paling Mudah Dan Jimat Untuk

Nak raya ni banyak modal perlu diperuntukkan bukan setakat persiapan pakaian untuk keluarga malah, rumah pun perlu dihias indah. Kebiasaanya, keperluan kediaman yang akan diberiperhatian terlebih dahulu adalah langsir. Langsir pun harganya boleh tahan juga, mau makan ratusn untuk siapkan satu rumah. Betul tak? Apa kata, tahun ni, tak perlu beli langsir tapi kita buat langsir lama nampak baru. BETUL-BETUL JIMAT. Berikut 5 Makeover mudah yang boleh anda lakukan untuk langsir kediaman

1. Stencil

2. Langsir pom-pom

3. Buat garisan

4. Tambah pattern guna pen fabrik

5. Tampal perca

Zaman sekarang ramai peminat deko suka buat idea hack perabut kan. Al Maklumlah, dalam dunia serba mencabar ini, pemikiran kreatif diperlukan untuk meneruskan kelangsungan hidup. Tambahan pula idea-idea kreatif ini lebih dipandang orang sebab walaupun tanpa memerlukan modal dan kemahiran yang tinggi, sesuatu yang dihasilkan tetap nampak menarik.

Seperti yang dikongsikan oleh Bargain Family di dalam akaun youtube nya, Sebuah rak cantik dan menarik boleh dibina dari bakul barang yang murah sahaja. Sebagai pilihan, kalau anda nak buat saiz yang lebih besar, boleh pergi ke kedai-kedai plastik atau kedai pemborong plastik untuk dapatkan bakul yang bersaiz lagi besar dari yang ditunjukkan di dalam video ini

Bahan-bahan:

9 biji bakul

cable ties warna putih secekupnya

cat semburan enamel

Beberapa keping travertine tiruan. (sebagai pilihan, boleh guna card board yang dibalut dengan wallpaper yang mempunyai texture dan corak seperti marble)

Cara-cara:

1. Sambung  3 biji bakul dan ikatkan dengan cable ties. Lakukan untuk 9 biji bakul. Ini bermakna anda akan dapat 3 set atau 3 tingkat rak.

2. Semburkan dengan cat enamel dan jangan lupa di bahagian sisi atas dan bawah juga perlu disembur. Bahagian belakang bakul tak perlu sebab nanti tak nampak.

3. Apabila cat dah kering sepenuhnya, cantumkan kesemua set dengan cable ties.

4. Gunting lebihan cable ties untuk lebih kemas.

6. Potong travertine atau cardboard yang telah dilekatkan dengan wallpaper tadi mengikut saiz keperluan untuk dijadikan sebagai kemasan dinding sisi, bahagian alas, bahagian atas dan dalam rak.

7. Lekatkan travertine tadi dengan menggunakan hot glue

DAH SIAP

Sumber:  Bargain Family

Sekrang ni, IMPIANA lihat ramai yang suka akan konsep ruang simpanan terbuka di dapur. Jika dibandingkan dengan kabinet dapur, ruang simpanan terbuka lebih bersih kerana ia mengurangkan risiko pembiakkan bakteria dan serangga perosak seperti lipas.

Berikut, barang dan bahan yang diperlukan:
1. Rak kayu 2 tingkat -6 pcs
2. Bracket rak kayu -8 pcs
3. Rak besi berjalur saiz kecil – 1
4. Rak besi berjalur saizpanjang -1 pc
5. Rak pinggan pasah – 1 pc
6. Penyagkut besi ‘s’
7. Balang kaca untuk penyimpanan Makanan

Sejak kami sewa rumah, tak ada almari. Yang ada pun 2 pintu sahaja. Itu pun almari Ekin masa bujang. Sekarang anak dah 3 orang, mana muat. Selalu lipat dan susun ata lantai bilik sahaja. Nak beli almari pun mahal. Suami kerja seorang sahaja. Satu hari terfikir nak buat macam ni. MODAL DALAM RM 30-40 sahaja. Bahagian penyangkut tu sesuai untuk baju-baju baby. Kalau baju org dewasa berat.

PVC paip 11 batang (RM1. 60/sebatang)
Elbow paip 10pcs (RM 0. 41/pcs)
T-Socket paip 6pcs (RM0. 66/pcs)
Cable tie (RM 2.56/sepeket)
Fitting D/E socket 2pcs (RM 0. 47/1pcs)
(socket fitting ni untuk sambungkan bagi penyangkut tu bg tinggi sikit dalam gambar ni kami tkbuh lg)
Bakul 6pcs ( RM2.10)


(GAMBAR) Rekabentuk Rumah Kebun Rustik Di Kelilingi Kehijauan Yang Memukau

Ramai penduduk kota kini lebih memilih percutian yang menenangkan. Ini kerana ramai yang ingin lari dari hiruk pikok dan kesesakkan kota. Sekali, sekala rawatan minda dengan percutian yang menenagkan mampu mengembalikan aura dan semangat baru. eco-tourism adalah pilihan yang terbaik. Kini, banyak lokasi pelancongan berkonspekan eco-tourism yang tumbuh bak cendawan selepas hujan. Bertempat di pinggir kota Kuala Lumpur, The Sticks menyajikan pengalaman yang menarik dan indah buat mereka yang mencari ketenangan dalam keindahan hutan hijau.

Terdapat beberapa unit yang mempu memuatkan 2 hingga 4 orang dalam satu masa, setiap unit penginapan mempunyai rekabentuk dan konsep yang berbeza. Lebih mengetengahkan konsep Glamping dan rustik, The Sticks dihadirkan bersama pakej alamnya yang berupa air terjun chiling dan hutan tebal Bukit Kutu.
Antara aktiviti yang disediakan di The Stick adalah jungle tracking, paragliding, White water rafting, Botanical walk, Board games dan Yoga.

Opera House

Tenduk House

The bamboo house

Sumber: http://thesticks.my

Kedai barangan terpakai atau secondhand shop merupakan tempat yang menyeronokkan untuk dilawat kerana kemungkinan untuk anda menjumpai sesuatu yang limited ataupun istimewa adalah sangat tinggi. Bagaikan harta karun yang sedang menunggu untuk dijumpai oleh mereka yang cukup merani untuk menerokai kedai-kedai barangan lama.

Kini, barangan terpakai tidak lagi dilihat sebagai barang pilihan untuk mereka yang tidak mampu. Malah, lambakan perabot dan perhiasan vintaj atau antik kini menjadi lebih popular dikalangan pengguna yang lebih gemar dengan pendekatan mesra alam.

Impiana telah kumpulkan 5 kedai perabot dan perhiasan second hand yang boleh anda lawati :

1. KEDAI KAKI LELONG
Brickfields, 67 Lorong Scott, Brickfields, 50470 Kuala Lumpur

2. ONE STOP BUY&SELL
23, Jalan Bandar 16, Pusat Bandar Puchong, 47100 Puchong, Selangor

3. CHAI&CHAI TRADING
No.K20-24, Jalan Ipoh, Batu 4 1/2 51200 Kuala Lumpur

4. RENEW MART SDN BHD
Lot 3739-A, Jalan Kampung Baru Subang, Seksyen U6, 40150 Shah Alam, Selangor

5. PAKAR PERABOT TERPAKAI SHAH ALAM
No 32, 34 Jalan Rugbi 13/30, Tadisma Business Park, 40100 Shah Alam

Info resort
Nama : Villa Rania Homestay
Lokasi: Pulau Meranti, Selangor
Konsep : Tropika

Melarikan diri seketika daripada kesibukan ibu kota membawa diri ke sebuah kampung damai lagi menenangkan adalah suatu escapism yang sentiasa dicari-cari oleh setiap individu. Itulah yang bakal disajikan oleh Villa Rania iaitu sebuah homestay dikelilingi suasana kampung berunsurkan kedesaan yang terletak di tengah bandar serba moden iaitu Pulau Meranti, Puchong.

Berpandukan aplikasi waze, penulis dibawa ke Villa Rania melalui Cyberjaya yang rancak dengan pembangunan kediaman kondominium pencakar langit. Mulanya penulis agak kehairanan kerana memikirkan telah sesat tetapi akhirnya perjalanan begitu mudah melalui kawasan kampung sebelum tiba ke lokasi yang dituju.

Diliputi suasana desa nan permai, Villa Rania adalah sebuah homestay yang dimiliki oleh sepasang suami isteri dan dibangunkan di atas sebidang tanah kosong. Flat land yang berkeluasan 1 ekar ini mempunyai cabarannya yang tersendiri dan pada mulanya pemilik hanya bercadang membina sebuah kediaman untuk mereka sekeluarga. Sehinggalah ia kemudian berkembang menjadi sebuah homestay dan juga lengkap sebagai event space untuk sebarang majlis keraian.

Keistimewaan Villa Rania ini adalah ia menyediakan penginapan dan kemudahan untuk sesiapa sahaja menganjurkan pelbagai majlis dalam skala kecil atau sederhana. Pemilik yang juga seorang arkitek menyatakan reka bentuk keseluruhan kawasan ini adalah design dan idea darinya dan ia dibina sedikit demi sedikit dan memakan masa hampir dua tahun. Malah kesemua elemen landskap yang terdapat di Villa Rania ini menggunakan bahan recycle dan kos yang tidak terlalu tinggi.

Pemilihan spesies tumbuh-tumbuhan pula terdiri daripada pokok-pokok teduhan dan padat agar suasana tropika lebih menonjol dan dalam masa yang sama melibatkan penyelenggaraan minimum. Pemilihan pokok-pokok dan spesies renek dipilih daripada kombinasi renek hiasan dan juga tanaman herba agar suasana tropika lebih menonjol. Pemilik cuba mewujudkan suasana bagai kediaman untuk memberi pilihan kepada mereka yang tidak gemar menginap di hotel tetapi mencari penginapan dengan suasana bagaikan di rumah sendiri.

Laluan berturap di susun dalam ragam tidak formal menyediakan laluan serta mewujudkan sirkulasi dalam taman (adding movement in design) secara tidak langsung memandu arah kepada pengunjung untuk bergerak dari satu ruang ke ruang yang lain. Sebuah dek kayu dibina di antara laluan menghala ke homestay berfungsi sebagai laluan dan framing untuk ke aras seterusnya. Sementara spesies Plumeria rubra pula ditanam bersebelahan dek kayu tersebut untuk efek rimbun dan padat. Menurut pemilik bongkah-bongkah batu yang terdapat di kawasan homestay ini adalah batuan yang ditemui ketika proses land clearing.

Menurut pemilik kebanyakan yang menginap di sini adalah mereka yang ingin menganjurkan pelbagai majlis seperti majlis perkahwinan, sambutan ulang tahun dan sebagainya. Kebiasaannya mereka akan menginap tiga hari dua malam. Malam sebelum majlis berlangsung biasanya ahli keluarga berkumpul di sini dan bergotong royong beramai-ramai menyiapkan persiapan majlis. Suasana benar-benar meriah dan bagai menganjurkan majlis di kediaman sendiri dengan persekitaran yang masih lagi mempamerkan suasana kampung. Begitu meriah dan meninggalkan nostalgia manis buat mereka.

Homestay yang turut menerapkan elemen raw material dalam pemilihan bahan binaan di Villa Rania ini, berjaya menyerlahkan reka bentuk menarik dan tersendiri. Kombinasi reka bentuk yang tampil sederhana tetapi masih menonjolkan impak reka bentuk moden berjaya mencuri perhatian mereka yang berminat untuk menginap di sini. Pendek kata ia menyediakan kemudahan lengkap yang selesa buat mereka yang ingin menjalankan pelbagai majlis. Tidak hairanlah ia sering menjadi pilihan personaliti terkemuka melangsungkan perkahwinan dan juga badan-badan korporat menjalinkan ukhuwah sesama pekerja.

Bagi yang gemar travel wajib kunjung hostel di Asia ini. Hostel pilihan IMPIANA yang stylish dan memukau pada padangan pertama.

Hostel ini memang wajib jadi kunjungan kerana dekorasi yang terdapat di hotel ini tidak sama dengan hotel yang biasa  di kunjungi. Jom lihat apa yang menariknya.

Bagi yang berhajat nak ke Tokyo boleh la singgah untuk menginap di Citan Hostel ni. Harga pun berpatutan. Rekaan yang digayakan lebih santai dan moden minimalis dalam penataan tersendiri.

Sumber: trip.com

2. Adler Hostel, Singapura – Mewah Di Tengah Kota

Adler Hostel merupakan salah satu hostel mewah di Singapura dengan memadukan nuansa seni bina Heritage dengan rekaan interior bergaya Eklektik.

Ruang komunikasi berupa ruang duduk sekaligus lobby, dekorasinya juga memasukkan warna-warna bold yang segar. Stylish dan mewah!

Jika Anda ingin menginap di hostel yang mewah dan indah, serta berlokasi sangat strategik, menjadi pilihan tepat untuk menginap di Adler Hostel, Singapore.

Sumber: adlerhostel.com

3. The Vietnam Hostel Danang- Rekaan Eco Friendly

Danang merupakan kota wisata bahari yang terkenal di Vietnam, karena memiliki pantai yang indah serta sungai Han dan Semenanjung Son Tra yang tidak kalah indahnya.

The Vietnam Hostel dibangun dengan mempertimbangkan dampaknya terhadap lingkungan, sehingga banyak menggunakan konstruksi yang ramah lingkungan seperti penggunaan konstruksi batu bata yang tidak dibakar, dinding yang tidak diplester agar meminimalisir penggunaan semen, dan desain dengan sistem passive cooling.

Secara keseluruhan, The Vietnam Hostel, Danang ini memiliki konsep yang environmental friendly with beautiful design.

sumber: archdaily.com

4. Tamni Hostel, Bangkok- Konsep Mampan Dalam Sentuhan

Tamni Hostel awalnya merupakan area seluas 1110 m2 yang terdiri dari 22 unit ruko yang telah berusia 60 tahun, lalu diubah menjadi kawasan Hostel seluas 700 m2.

Prioritas pengembangan kawasan ini bukan dengan tujuan bisnis, namun untuk perubahan yang lebih baik bagi masyarakat dan lingkungan.

Sehingga hostel didesain dengan banyak area komunal yang memungkinkan terciptanya banyak interaksi antar manusia, selain itu juga banyak menggunakan material-material reuse dan recycle yang ramah lingkungan.

Secara keseluruhan Tamni Hostel, Bangkok ini menerapkan desain yang sustainable, yet exciting!

sumber: archdaily.com


Modal RM2.50 Dan Sabun Buku, Anda Boleh Hapuskan Lipas Dari Terus Membiak

Guna sabun buku mandi serta pelekat perangkap lipas yang bernilai kurang daripada Rm2.50 sebenarnya lebih efektif daripada anda beli ubat gegat yang akan meninggalkan bau yang tidak menyenangkan malahan lebih baik daripada anda berpenat lelah mengetuk lipas guna surat khabar atau apa sahaja barangan yang dapat dicapai semasa kecemasan.

Antara kaedah lain yang boleh anda lakukan untuk membunuh lipas adalah:

Cari perangkap lipas yang mempunyai gam pelekat. Letakkan potongan bawang atau kulit pisang serta buah-buahan lain yang sudah ranum. Letakkan bahan perangkap itu di tengah-tengah pelekat. Pastikan bahan perangkap stabil dan tidak mudah teralih daripada pelekat.

Letakkan di sudut yang anda sering menjumpai lipas terutamanya di sudut yang gelap dan biarkannya semalaman atau beberapa hari, apabila sudah penuh dengan kaum kerabat lipas, buang sahaja ke dalam tong sampah. Tangan tidak kotor, fobia anda terhadap lipas juga akan berkurang.

2. Ambil sebuku sabun mandi dan potong dadu. Kemudian letakkan ketulan kecil sabun ini pada setiap kawasan yang mempunyai lipas. Biarkan sahaja selama beberapa hari dan lihat hasilnya. Ini kerana bau yang kuat daripada sabun buku membuatkan lipas untuk menghindari kawasan berkenaan dan mencari tempat baru untuk membiak.

3. Gunakan listerine sebagai penyembur untuk menghalau lipas. Hanya campurkan dengan air biasa dan isikannya dalam botol penyembur. Sembur di kawasan lubang saliran dalam rumah atau sudut-sudut yang selalu menjadi laluan lipas. Untuk hasil yang memberangsangkan, pilih perisa pudina. Baunya yang amat kuat amat efektif dalam usaha menghalau lipas.

4. Selain daripada digunakan secara meluas dalam masakan, daun pandan juga amat efektif dalam menghalau lipas yang berkeliaran dalam rumah kita. Walaupun ia tidak membunuh lipas, baunya yang kuat amat tidak digemari lipas sehingga membuatnya pergi ke sudut yang lain, tetapi harus diingat, apabila daun tersebut sudah tidak segar serta kering, anda perlu menukar daun tersebut, kalau tidak ia turut menjadi makanan lipas.

5. Bahan ini memang sedap digunakan dalam masakan malahan amat efektif dalam membunuh lipas disebabkan baunya. Kalau tidak percaya, ambil beberapa biji buah pelaga dan letakkan di tempat lipas membiak.

Mencari bingkai gambar yang sempurna sering menjadi punca ramai diantara kita give up dari mendeko galeri gambar di dinding. Cadangan kami? Pilih sesuatu yang simple dan biarkan gambar anda berbicara.

Selepas memilih bingkai yang bersesuaian, kita beralih ke bahagian yang sukar : menggantungkannya. Dengar macam mudah – hanya ketuk paku ke dalam dinding, bukan? Hakikatnya, prep dan perancangan adalah kunci utama untuk galeri dinding yang menarik dan kemas. Tanpa perancangan rapi, bingkai di dinding akan nampak caca marba serta out of place.

Di bawah IMPIANA kongsikan enam cara susun atur bingkai gambar untuk panduan kita semua. Jangan lupa share dengan kawan yang lain!

Dapur adalah jantung bagi rumah. Tidak lengkap bagi sebuah rumah jikalau tiada dapur. Oleh kerana itu, pemilihan warna cat untuk dapur di rumah kita adalah perkara yang tidak mudah dan kadang-kadang ia amat melecehkan. Warna cat perlulah dipilih dengan teliti dan bukanlah memilih senang lenang. Ini perlu diterapkan kepada semua orang yang ini deco dapur rumah mereka supaya ia tidak kelihatan biasa atau sederhana. Ini kerana, pemilihan cat juga dapat menarik perhatian dan pujian daripada tetamu kita. Justeru, warna yang tepat boleh memberikan aura dan suasana yang jauh lebih menarik. Salah satu cara atau peringatan yang perlu diterapkan dalam pemikiran kita adalah, setiap warna yang ada terdapat kelebihan tersendiri. Salah satunya, dapat menimbulkan setiap ruangan terlihat hangat dan sedap untuk mata memandang. Jadi, mari kita kenali, apakah warna-warna yang sesuai dan menarik untuk di cat kan di dapur kita.

PUTIH

Warna putih. Putih adalah warna paling asas yang akan dipilih oleh setiap orang untuk cat dapur mereka. Ini kerana, warna putih memiliki aura yang mewujudkan energi yang tenang dan dapat menghasilkan ruangan di dapur tersebut, sentiasa selesa dan bersih. Selain dari warna putih yang tulen, warna putih abu-abu juga boleh dipilih kerana ia sejenis warna yang neutral dan dikategorikan terlalu dingin. Jadi, ia sesuai untuk warna di dapur anda.

BLUE MARINE

Warna blue marine. Secara asasnya, warna biru ini adalah warna yang dapat menimbulkan definisi bersih dan jernih. Biru adalah warna yang sangat menyegarkan. Oleh kerana itu, warna blue marine juga warna yang sempurna untuk dipilih apabila hendak cat dapur rumah. Tambahan lagi, warna blue marine adalah warna yang formal dan sesuai untuk dapur yang memilik ruangan yang terbuka.

Jadi, itu sahajalah warna-warna cat yang sesuai untuk digunakan mewarnakan dapur di rumah anda. Bagi pasangan suami isteri yang baru sahaja membangunkan rumah tangga, pilih warna cat yang sesuai rasional dan elegan untuk mencantikkan rumah anda.

Tak semua isi rumah di Malaysia mempunyai pressure cooker dan ia tidak sepopular fasiliti-fasiliti elektrik yang lain. Selain harganya yang agak mahal, ada diantara kita semua ini tidak tahu penggunaan pressure cooker tersebut termasuklah admin pada masa dahulu. Tapi takpa, kita boleh belajar dan duit boleh dikumpul sedikit demi sedikit.

Pressure cooker ini memendekkan masa untuk sesuatu bahan untuk masak. Sebagai contoh, jika anda mengambil masa selama 3 jam untuk menjadikan daging empuk menggunakan periuk biasa, anda hanya memerlukan kurang daripada sejam jika menggunakan pressure cooker. Jika masa masak telah dikurangkan, bermakna anda telah jimat gas memasak sebanyak lebih kurang 50%.

Bagaimana pressure cooker ini dapat menjimatkan masa memasak? Ini adalah kerana, wap panas teperangkap di dalam pressure cooker dan ‘menekan’ bahan masakan untuk masak lebih cepat. Wap panas tersebut tidak dapat keluar dari pressure cooker kerana tedapat getah silikon disekeliling penutup yang menjadikan periuk tersebut kedap.

Beli pressure cooker yang dibuat dari stainless steel bukannya aluminium. Aluminium akan bertindak balas dengan bahan yang berasid seperti tomato yang menjadikan rasa masakan berlainan. Cari stainless steel yang grade dia tinggi iaitu 304. Cuba tengok dekat bawah periuk tersebut ada tak label 304 ini. Satu lagi, pastikan bawah periuk menggunakan 3 lapisan kerana tiga lapisan lebih tahan lasak dan makanan tidak cepat hangus. Periuk yang mempunyai 3 lapisan juga menyebarkan haba dengan lebih konsisten supaya tekanan yang dihasilkan tidak turun naik. Harga pressure cooker aluminum juga lebih murah daripada stainless steel. So jangan tertipu dengan harga. Ada pressure cooker kapasiti besar, tapi murah rupanya dibuat dari aluminium.

Alang-alang nak beli pressure cooker, beli yang saiznya lebih dari 6 atau 7 liter. Kenapa? Satu dapat masak dengan lebih banyak. Satu family boleh makan termasuk jiran. Yang kedua kita biasanya akan beli satu je pressure cooker untuk seumur hidup. So buat pilihan yang bijak. Cari juga pressure cooker yang diameternya lebih besar kerana senang kita nak tengok dan kacau bahan didalam periuk tersebut. Lagipun kalau pressure cooker yang diameter dia besar, senang kita saute daging. (Saute tu maksudnya goreng daging dengan cepat).

Cari periuk yang tinggi. Periuk yang dibawahnya besar dan diatasnya kecil akan menyebabkan bahagian atas cepat rosak terkena haba yang dibebaskan dari benjolan periuk dibawah.

Cari pressure Indicator yang kita boleh nampak dengan senang dari jauh atau dekat. Kadang-kadang ada pressure cooker indicatornya kedalam, so kita kena tengok dari dekat baru nampak. Kita juga tidak mahu pressure cooker yang sering melepaskan wap. Pressure cooker yang bagus hanya melepaskan wap apabila tekanan yang sesuai telah dicapai. Jika wap sering dilepaskan, makanan akan hangus kerana air sudah kering. Makanan juga akan jadi lambat untuk lembut atau masak kerana kehilangan tekanan.

Sering kita terdengar pressure cooker meletup ketika sedang masak. Secara amnya, pressure cooker adalah sangat selamat dipakai. Beli pressure cooker dari jenama yang terkenal. Pengguna juga harus sentiasa memastikan semua komponen injap tekanan dalam keadaan bersih dan tidak tersumbat.

Dari segi masakan, anda tidak boleh meletakkan semua jenis bahan dan mengharap bahan tersebut akan masak dalam waktu yang sama. Selain itu, semasa memasak dengan pressure cooker, pengguna tidak boleh membuka dan menambah bahan lain seperti garam atau perasa.

Menggunakan pressure cooker tidaklah susah kerana sedikit sebanyak seperti memasak menggunakan periuk konvensional. Cara penggunaan setiap jenama pressure cooker secara amnya juga adalah sama. Jom kita tengok langkah dibawah untuk cara menggunakan pressure cooker (untuk gas pressure cooker)

IMPIANA nak SHARE Pressure Cooker Pilihan. Kalau nak boleh KILIK dan shopping.